Εξοικονόμηση ενέργειας στο σπίτι!\nΑρχική / BLOG / Γενικά / Εξοικονόμηση ενέργειας στο σπίτι!\nΥπάρχουν πολλοί και διαφορετικοί τρόποι για να μειώσετε την κατανάλωση ενέργειας του νοικοκυριού σας. Κάποιοι σχετίζονται με αλλαγές στη συμπεριφορά μας και στις καθημερινές μας συνήθειες και κάποιοι έχουν να κάνουν με βελτιώσεις και μικρές παρεμβάσεις στο σπίτι και τις συσκευές που χρησιμοποιούμε. Σε κάθε περίπτωση κίνητρό μας είναι τόσο η προστασία του περιβάλλοντος όσο και η μείωση των λογαριασμών.\nΠαρακάτω θα βρείτε μία λίστα με τις πιο αποτελεσματικές μεθόδους που θα σας βοηθήσουν να μην σπαταλάτε άσκοπα ενέργεια:\n1) Χρησιμοποιείστε λαμπτήρες LED\nΕίναι πολύ πιο αποδοτικοί από τους λαμπτήρες πυρακτώσεως και μπορούν να εξοικονομήσουν έως και 95% χαμηλότερη κατανάλωση ενέργειας προσφέροντας ταυτόχρονα ένα πολύ πιο φυσικό φως.\n2) Εγκαταστήστε έξυπνους διακόπτες\nΚάνοντας μία τέτοια μικρή μικρή επένδυση, μπορείτε να ελέγχετε πλήρως τις συσκευές σας από τα smartphones σας. Έτσι, δεν θα υπάρχει πια ο κίνδυνος να έχετε αφήσει κάποια συσκευή σε κατάσταση αναμονής.\n3) Απενεργοποιήστε τους διακόπτες\nΚρατώντας τις ηλεκτρικές σας συσκευές σε κατάσταση αναμονής δεν σημαίνει ότι δεν καταναλώνετε ρεύμα. Πρέπει να κλείσετε εντελώς τον διακόπτη για να έχετε μηδενική κατανάλωση. Η κατάσταση αναμονής σημαίνει ότι η συσκευή σας είναι έτοιμη να χρησιμοποιηθεί άμεσα. Αντίστοιχα, και ο φορτιστής του κινητού, της ταμπλέτας ή του φορητού σας υπολογιστή δεν χρειάζεται να είναι συνδεδεμένος στην πρίζα όταν δεν χρησιμοποιείται για φόρτιση μιας και συνεχίζει, έστω και σε πολύ μικρότερο βαθμό, να καταναλώνει ενέργεια.\n4) Γεμίστε το ψυγείο σας\nΓεμίζοντας το ψυγείο σας, χρειάζεστε λιγότερη ενέργεια για να κρατήσετε την ψύξη καθώς τα περιεχόμενα διατηρούν τη θερμοκρασία. Βεβαίως, έχοντας πάντα γεμάτο το ψυγείο σας κάνετε οικονομία στην ενέργεια, δεν κάνετε όμως στην τσέπη σας. Εναλλακτικά, μπορείτε να γεμίσετε μία κανάτα με νερό και να την τοποθετήσετε στο εσωτερικό του. Το αποτέλεσμα θα είναι το ίδιο.\n5) Πλύνετε τα ρούχα σας σε χαμηλή θερμοκρασία\nΔεν χρειάζεται όλα σας τα πλυντήρια να είναι σε υψηλή θερμοκρασία. Ακόμη και στους 30 βαθμούς τα αποτελέσματα είναι θεαματικά και το πλυντήριό σας δεν θα καταναλώνει επιπλέον ενέργεια για να θερμάνει το νερό σε πολύ υψηλή θερμοκρασία.\n6) Μην βάζετε τον βραστήρα σας σε λειτουργία όταν είναι άσκοπα γεμάτος\nΥπάρχει κάποιος λόγος που σας αναγκάζει να γεμίσετε τον βραστήρα σας για να τον ζεστάνετε; Πόσο συχνά χρειάζεστε τόσο πολύ βραστό νερό; Σπάνια… ?ρα καλό είναι να γεμίζετε τον βραστήρα με όσο νερό χρειάζεστε και όχι με όσο νερό μπορεί να ζεστάνει. Κάθε κούπα χρειάζεται επιπλέον ενέργεια και χρήμα για να ζεσταθεί.\n7) Αγοράστε ενεργειακά αποδοτικές συσκευές\nΜπορεί να ακούγεται ιδιαίτερα ακριβή σαν επιλογή αλλά είναι σίγουρο ότι μακροπρόθεσμα θα κάνετε απόσβεση των χρημάτων σας. Η χρήση μη ενεργειακά αποδοτικών συσκευών χρειάζεται τη διπλάσια τουλάχιστον ενέργεια για να λειτουργήσουν. ?ρα, η επένδυση σε συσκευές υψηλής ενεργειακής κλάσης είναι από τις πιο σοφές επιλογές που θα μπορούσατε να κάνετε.\n8) Χαμηλώστε τη θερμοκρασία του θερμοστάτη\nΣκεφτείτε ότι αν χαμηλώσετε τον θερμοστάτη σας μόνο 1 βαθμό θα μπορείτε να έχετε έως και 5% λιγότερο λογαριασμό. Βέβαια, αν μιλάμε για έναν μόνο λογαριασμό δεν είναι και σπουδαία εξοικονόμηση, εάν όμως κάνετε την πρόσθεση των λογαριασμών όλου του χειμώνα, θα δείτε ότι το πόσο δεν είναι αμελητέο.\n9) Χρησιμοποιείστε περισσότερο τον φούρνο μικροκυμάτων\nΟι φούρνοι μικροκυμάτων είναι πολύ πιο αποτελεσματικοί από τους παραδοσιακούς φούρνους γιατί χρησιμοποιούν πολύ λιγότερη ενέργεια και χρειάζονται λιγότερο χρόνο για να επιτύχουν τα επιθυμητά αποτελέσματα. ?ρα, κάθε φορά που θεωρείτε ότι μπορείτε να αποφύγετε τον παραδοσιακό φούρνο, μη διστάσετε να το κάνετε.\n10) Το πλυντήριο πιάτων είναι η καλύτερη λύση\nΕάν το πλυντήριο πιάτων σας είναι καινούριο, είναι σίγουρο ότι χρειάζεται λιγότερη ενέργεια και νερό, σε σύγκριση με το πλύσιμο στο χέρι. Στην περίπτωση δε, που ρυθμίζετε με τέτοιο τρόπο τις πλύσεις σας ώστε να είναι γεμάτο το πλυντήριο κάθε φορά που το βάζετε σε λειτουργία, τότε η κατανάλωση νερού και ενέργειας μειώνεται ακόμη περισσότερο.\n11) Φροντίστε τις συσκευές σας\nΕξασφαλίζοντας την καλή κατάσταση των συσκευών σας και κάνοντάς τους συχνά service, είσαστε σίγουροι ότι δεν θα καταναλώσουν παραπάνω ενέργεια από όση έχουν ανάγκη για να λειτουργήσουν.\nèΟι παραπάνω είναι μερικές από τις κινήσεις που μπορείτε να εφαρμόσετε στην καθημερινότητά σας ώστε να εξοικονομήσετε ενέργεια και χρήμα. Πρόκειται για απλές λύσεις που θα σώσουν τόσο το περιβάλλον, όσο και την τσέπη σας.\nΜην διστάσετε λοιπόν να τις εφαρμόσετε!


Τόπος Γέννησης: Βόρειος Ήπειρος- Γιαννιτσάτες\nΚΑΤΙΝΑ ΠΑΠΑ (1903-1957)\nΗ Κατίνα Παπά γεννήθηκε στο χωριό Γιαννιτσάτες στη Βόρειο Ήπειρο. Εκεί πέρασε τα παιδικά και μέρος των εφηβικών χρόνων της. Μετά από διώξεις ελλήνων από τουρκαλβανούς στην περιοχή, η οικογένεια Παπά κατέφυγε στην Κέρκυρα, όπου η Κατίνα τέλειωσε την Ιόνιο Ακαδημία με άριστα και τιμήθηκε με το χρυσούν μετάλλιο World Douglas. Φοίτησε στη Φιλοσοφική Σχολή του Πανεπιστημίου Αθηνών και στην Παιδαγωγική Ακαδημία Αθηνών (1924-1925). Μετεκπαιδεύτηκε στην Αυστρία (1930-1932), το Μόναχο και το Βερολίνο (1938-1939) με υποτροφίες του Υπουργείου Παιδείας και ειδικεύτηκε στην Ψυχολογία και τη Θεραπευτική αγωγή. Στη Βιέννη παρακολούθησε μαθήματα του Alfred Adler. Το 1933 παρακολούθησε σχολικά προγράμματα για παιδιά με ειδικές ανάγκες στην Ιταλία. Εργάστηκε στο Στ΄ Γυμνάσιο Θηλέων Αθηνών, όπου ίδρυσε τον πρώτο Παιδαγωγικό Συμβουλευτικό Σταθμό, που λειτούργησε από το 1933 και ως την παραίτησή της το 1954. Την πρώτη της εμφάνιση στη λογοτεχνία πραγματοποίησε το 1935 με την έκδοση της συλλογής διηγημάτων Στη συκαμιά από κάτω, για την οποία τιμήθηκε με το Βικελαίο έπαθλο της Ακαδημίας Αθηνών. Συνεργάστηκε με λογοτεχνικά περιοδικά όπως η Νέα Εστία, η Ηπειρωτική Εστία και με την εφημερίδα Κερκυραϊκά Νέα. Πέθανε στην Αθήνα σε ηλικία 54 χρόνων. Όσο ζούσε εξέδωσε μόνο μια ακόμη συλλογή διηγημάτων, με τίτλο Αν άλλαζαν όλα. Μετά το θάνατό της κυκλοφόρησε το χρονικό Σ’ένα Γυμνάσιο Θηλέων και η συλλογή ποιημάτων της Ποιήματα, και τα δύο με φροντίδα της αδερφής της ζωγράφου Αγλαΐας Παπά. Διηγήματά της μεταφράστηκαν και ανθολογήθηκαν στη Γερμανία. Ανέκδοτο παρέμεινε μεγάλο μέρος του έργου της, δοκίμια, μελέτες και ένα θεατρικό έργο με τίτλο Ο ξένος. Η Κατίνα Παπά ανήκει στη μεσοπολεμική γενιά της ελληνικής λογοτεχνίας. Το πεζογραφικό της έργο τοποθετείται στα πλαίσια της προσπάθειας της γενιάς του Τριάντα για ανανέωση του παραδοσιακού αφηγηματικού λόγου και απεμπλοκή από τις φόρμες της ηθογραφίας, με βασικά χαρακτηριστικά του τη βαθιά ψυχολογική προσέγγιση των χαρακτήρων, το λυρισμό, τη συναισθηματική φόρτιση της συγγραφέως, τη συμμετοχή της στα συναισθήματα των ηρώων της, το αυτοβιογραφικό στοιχείο, την αξιοσημείωτη ευλυγισία στην επεξεργασία της πλοκής και στη γλωσσική έκφραση. 1. Για περισσότερα βιογραφικά στοιχεία της Κατίνας Παπά βλ. Μέλμπεργκ Μαργαρίτα. «Κατίνα Παπά», Η μεσοπολεμική πεζογραφία· Από τον πρώτο ως τον δεύτερο παγκόσμιο πόλεμο (1914-1939)Ζ΄, σ.8-26. Αθήνα, Σοκόλης, 1993.\n• Άγρας Τέλλος, Κριτική για το Στη Συκαμιά από κάτω, Νεοελληνικά Γράμματα, 28/7/1935.\n• Αργυρίου Αλεξ., Κριτική για το Αν άλλαζαν όλα, Ελεύθερα Γράμματα9, 15/3/1948, σ.267.\n• Δαφνής Κώστας, «Για την Κατίνα Παπά», Κερκυραϊκά Χρονικά8, 1960.\n• Δαφνής Κώστας, Γράμματα Δημ.Καμπούρογλου και Γρηγορίου Ξενόπουλου στην Κατίνα Γ. Παπά, 1920-1937 (προλεγόμενα-επιμέλεια). Κέρκυρα, 1972.\n• Ιακωβίδη Λιλή, «Κατίνα Παπά», Το περιοδικό μας, 10/1959.\n• Ιακωβίδη Λιλή, «Η πεζογραφία της Κατίνας Παπά», Δημιουργίες, 11/1970.\n• Ιακωβίδη Λιλή, Κατίνα Παπά · Από τη ζωή και το έργο της. Αθήνα, 1972.\n• Μελάς Σπύρος, «Γράφουσες», Καθημερινή, 18/7/1944.\n• Μέλμπεργκ Μαργαρίτα, «Κατίνα Παπά», Η μεσοπολεμική πεζογραφία · Από τον πρώτο ως τον δεύτερο παγκόσμιο πόλεμο (1914-1939)Ζ΄, σ.8-26. Αθήνα, Σοκόλης, 1993.\n• Παπατσώνης Τ.Κ., Κριτική για το Στη Συκαμιά από κάτω, Ελληνικά Φύλλα, 3/1935.\n• Σταύρου Τατιάνα, «Η δράσις της ελληνίδος στην τέχνη και στα γράμματα: Το καλό βιβλίο», Νέος Κόσμος, 17/3/1936.\n• Φουριώτης Άγγελος, Κριτική για το Σ’ ένα Γυμνάσιο Θηλέων, Απογευματινή, 17/2/1960.\n• Χάρης Πέτρος, «Κατίνας Γ. Παπά: Στη συκαμιά από κάτω και άλλα διηγήματα», Νέα Εστία17, ετ.Θ΄, 1η/5/1935, αρ.201, σ.452-453 (τώρα και στον τόμο Σαράντα χρόνια κριτικής ελληνικού πεζού λόγουΑ΄, σ.164-165. Αθήνα, Ε.Λ.Ι.Α., 1981).\n• Χάρης Πέτρος, Κριτική για το Αν άλλαζαν όλα, Ελευθερία, 13/3/1948 (τώρα και στον τόμο Σαράντα χρόνια κριτικής ελληνικού πεζού λόγουΒ΄ · 1950-1956, σ.59-61. Αθήνα, Ε.Λ.Ι.Α., 1984).\n• Χάρης Πέτρος, «Κατίνα Παπά», Νέα Εστία66, ετ.ΛΓ΄, 15/11/1959, αρ.777, σ.1520-1521.\n• Χατζίνης Γιάννης, «Κατίνας Γ. Παπά: Αν άλλαζαν όλα», Νέα Εστία43, ετ.ΚΒ΄, 1η/5/1948, αρ.500, σ.598-599.\n• Κερκυραϊκά χρονικά18.\n• Στη συκαμιά από κάτω· Κι άλλα διηγήματα. Αθήνα, Εστία, 1935.\n• Αν άλλαζαν όλα· Διηγήματα. Αθήνα, Οι φίλοι του βιβλίου, 1948.\n• Σ’ ένα Γυμνάσιο Θηλέων. Αθήνα, Εστία, 1960.\n• Ποιήματα. Αθήνα, Δίφρος, 1963.


Γενικά - Nικόλαος Τζανάκος - Υποψήφιος Δήμαρχος Δήμου Πατρέων\nΔΗΜΙΟΥΡΓΗΘΗΚΑΝ 550 ΘΕΣΕΙΣ ΕΡΓΑΣΙΑΣ\nΑΡΧΙΚΗ ΕΠΕΝΔΥΣΗ ΜΟΝΟ 30εκ. ΔΡΑΧΜΕΣ\nΌταν οι αγώνες δικαιώνονται μέσα από\nτην προσπάθεια και την ενότητα\nΠάτρα Ιούλιος 2006\nΣυνταξιούχου ΟΤΕ π.Προϊστάμενου Κέντρου Τηλεφωνικής Εξυπηρέτησης\nΑποτελεί φωτεινό παράδειγμα προς μίμηση, ο αγώνας ενός συναδέλφου που πίστεψε σ’ένα όραμα και κατόρθωσε να το υλοποιήσει, δημιουργώντας έτσι στην πόλη των Πατρών 550 νέες θέσεις εργασίας, σε μια περίοδο που τα εργοστάσια της περιοχής έκλειναν το ένα μετά το άλλο, αυξάνοντας με γεωμετρική πρόοδο τους ανέργους.\nΗ ιστορία έχει ως ακολούθως:\nΤο 1992-3 ο Ο.Τ.Ε. αποφασίζει του καταργήσει 41 από τα 43 τηλεφωνικά κέντρα (γνωστά ως 131) σε όλη την Ελλάδα και να τα συμπτύξει, εκσυγχρονίζοντάς τα, σε δύο, Αθήνα και Θεσσαλονίκη.\nΤότε, στο 131 της Πάτρας εργαζόντουσαν μόνο 18 τηλεφωνήτριες, οι οποίες έπρεπε να δηλώσουν, σε ποια από τις δύο πόλεις επιθυμούσαν να μετατεθούν.\nΗ εγκύκλιος της διοίκησης δεν αφήνει κανένα περιθώριο διαλόγου, ούτε με τους εργαζόμενους, ούτε με το συνδικαλιστικό κίνημα. Η ημερομηνία, που το τηλεφωνικό κέντρο βάζει λουκέτο, είναι δεδομένη.\nΚανένας υπηρεσιακός παράγοντας, σχεδόν ούτε οι ίδιοι οι εργαζόμενοι δεν αντιδρούν, αφού όλοι έβλεπαν την αλλαγή που φέρνει η τεχνολογία παγκόσμια. Εντελώς συμπτωματικά εκείνη την εποχή ο Νίκος Τζανάκος, πρόεδρος του Πανελληνίου Συλλόγου Υπαλλήλων του Ο.Τ.Ε., βρίσκεται στην πόλη Ραμπουγιέ της Γαλλίας, συμμετέχοντας για δέκα ημέρες σε σεμινάριο για το μέλλον των τηλεπικοινωνιών και τις νέες τεχνολογίες.\nΕκεί ακούγεται για πρώτη φορά και ο ισχυρισμός από μελετητές πως τη δεκαετία του 2010 οι μισοί εργαζόμενοι του σύγχρονου κόσμου θα εργάζονται με βασικό ενδιάμεσο το τηλέφωνο και τα προϊόντα που απορρέουν από αυτό (INTERNET κ.λ.π.).\nΙσχυρίζονται πως τα Τηλεφωνικά Κέντρα Εξυπηρέτησης πρέπει να εκσυγχρονιστούν.\nΜία παρουσίαση του σύγχρονου τηλεφωνικού κέντρου του Παρισιού πείθει και τον πιο δύσπιστο.\nΗ τότε διοίκηση του Ο.Τ.Ε. όμως αρχίζει να οργανώνει, τα δύο τηλεφωνικά κέντρα μόνο σε Αθήνα και Θεσσαλονίκη.\nΟ Νίκος Τζανάκος προσπαθεί να πείσει τους συναδέλφους του κατ’ αρχήν, αλλά και τους υπηρεσιακούς παράγοντες, πως μια αντίστοιχη υποδομή και επένδυση για την Πάτρα θα σήμαινε θέσεις εργασίας και ανάπτυξη για όλη την περιοχή.\nΟι υπηρεσιακοί παράγοντες είναι από την αρχή αρνητικοί. Οι αποφάσεις της διοίκησης είναι τελεσίδικες. Δεν αφήνουν περιθώρια διαλόγου.\nΤι κι αν είναι φανερό πως διαφαινόμενη δραστική μείωση θέσεων εργασίας στην περιοχή μπορεί να θέσει σε κίνδυνο και τις δικές τους θέσεις.\nΟ Τζανάκος δεν απογοητεύεται. Αρχίζει έναν αγώνα ενημέρωσης για την αναγκαιότητα της προσπάθειας.\nΠΡΩΤΟ ΣΤΑΔΙΟ: συγκροτείται μία ομάδα πρωτοβουλίας από συναδέλφους με έντονο κοινωνικό προβληματισμό και ξεκινά μια προσπάθεια με πολύ πίστη και διάθεση για αγώνα, συμπαρασύροντας το σύνολο των εργαζομένων στον ΟΤΕ, να πιστέψει στη δημιουργία ενός τρίτου σημείου εξυπηρέτησης των συνδρομητών του ΟΤΕ στην Πάτρα.\nΒγαίνουν οι πρώτες ανακοινώσεις.\nΑΙΤΗΜΑ: Γιατί η Αθήνα και η Θεσσαλονίκη μόνο; Υπάρχει και η Πάτρα.\nΔΕΥΤΕΡΟ ΣΤΑΔΙΟ: Ζητείται βοήθεια από τους φορείς Δημοτικό Συμβούλιο, Εργατικό Κέντρο, Βουλευτές. Οι περισσότεροι ανταποκρίνονται περισσότερο από ευγένεια και κατανόηση στον αγώνα μας παρά γιατί είχαν αντιληφθεί (πως άλλωστε!!!) το μέγεθος του εγχειρήματος.\nΕυτυχής συγκυρία, πρόεδρος της ΟΜΕ – ΟΤΕ εκείνη την εποχή είναι ο Γιώργος Μανιάτης. Κλείνει ραντεβού με τον τότε διοικητή του Ο.Τ.Ε. κ. Πέτρο Λάμπρου. Εμείς σαν σύλλογος στέλνουμε έναν ενημερωτικό φάκελο και ένα κάλεσμα σε όλους τους βουλευτές του νομού.\nΡαντεβού έξω από το γραφείο της Διοίκησης στο Μέγαρο του Ο.Τ.Ε. στο Μαρούσι.\nΟ Διοικητής βλέπει ξαφνικά εκτός από τον πρόεδρο της ομοσπονδίας το Γιώργο Μανιάτη και τους βουλευτές Ανδρέα Φούρα, Μαρία Θωμά, Δημήτρη Σκαμνάκη, Δημήτρη Κατσικόπουλο και το Νίκο Τζανάκο.\nΚαλεί εκτάκτως δύο Γενικούς Διευθυντές. Του εισηγούνται αρνητικά. «Δε γίνεται τεχνικά. Η τηλεπικοινωνιακή υποδομή της Πάτρας δεν μπορεί να ανταποκριθεί στη νέα τεχνολογία. Για να γίνει αυτό, χρειάζονται σε πρώτη φάση μηχανήματα αξίας ενός δισ. δραχμών.»\nΗ επιτροπή από την Πάτρα επιμένει και προ του κινδύνου να λάβουν τη διαφαινόμενη αρνητική απάντηση, του προτείνουν να συγκροτήσει επιτροπή να εξετάσει το θέμα.\n« Θα λειτουργήσει και τρίτο τηλεφωνικό κέντρο, στην Πάτρα, αν η επιτροπή μου εισηγηθεί πως θα κοστίσει λιγότερο από 75 εκατ. δραχμές.» λέει ο κος Λάμπρου. Ήταν φανερό πως το ποσό το ανέφερε στην τύχη για να βρει δικαιολογία αργότερα.\nΟ Νίκος Τζανάκος επιδιώκει να συμμετέχει στην επιτροπή και διαβλέποντας τις τεχνικές δυσκολίες, ζητά να συμμετέχει κι ένας ειδικός επιστήμονας από την Πάτρα.\nΤΡΙΤΟ ΣΤΑΔΙΟ: Επιστροφή στην Πάτρα. Συνάντηση της επιτροπής. Αγώνας και… προβλήματα.\nΠου να βρεις ειδικό επιστήμονα καταρτισμένο σε εξειδικευμένα συστήματα!! Αλλά και αν τον βρεις πως να τον πείσεις να διαθέσει χρόνο, να διαβάσει, να τρέξει, να κάνει δοκιμές, να ενημερωθεί από διεθνή δεδομένα και εγχειρίδια.\nΣκέπτομαι και ρίχνω την ιδέα για τον αξιόλογο συνάδελφο μηχανικό Γιάννη Παπανικολάου.\nΟ Γιάννης δέχεται. Επί έξι μήνες Γ. Παπανικολάου και Ν. Τζανάκος ανεβοκατεβαίνουν στην Αθήνα συμμετέχοντας στην επιτροπή.\nΠραγματοποιούνται 14 συνεδριάσεις της επιτροπής. Οι δυο τους φεύγουν στις 5 το πρωί από την Πάτρα και γυρίζουν αργά το βράδυ. Επί έξι μήνες ο Γ. Παπανικολάου δίνει ρεσιτάλ επιστημονικής κατάρτισης. Βρίσκει λύσεις σε όλες τις τεχνικές δυσκολίες. Αποτέλεσμα είναι το σύστημα να μπορεί να λειτουργήσει στην Πάτρα και το ΑΧΕ της πλατείας Γεωργίου μπορεί να υποκαταστήσει το κέντρο ειδικών υπηρεσιών που είχε κόστος 1 δις. δραχμών.\nΟ Γ. Παπανικολάου ευτύχησε, εκείνη την συγκεκριμένη χρονική περίοδο, να συνεργάζεται με αξιόλογους και λαμπρούς επιστήμονες, που κατόρθωσαν να δώσουν λύση μετά από επίμονες και επίπονες προσπάθειες, δημιουργώντας έτσι με κόστος χαμηλότερο από το όριο που έθεσε η διοίκηση του ΟΤΕ, την τεχνική υποδομή για την λειτουργία του τρίτου κέντρου τηλεφωνικής εξυπηρέτησης στην Πάτρα.\nΗ Διοίκηση του Ο.Τ.Ε. είχε δεσμευτεί και πρέπει να εφαρμόσει αυτή της τη δέσμευση. Την υλοποιεί εν μέρει.\nΕγκρίνει τη λειτουργία του κέντρου, αλλά μόνο με 18 θέσεις εργασίας. Η ομάδα πρωτοβουλίας, μόνιμα ενεργή, αποφασίζει:\n«Θα δώσουμε όλες μας τις δυνάμεις, θα αυξήσουμε την παραγωγή, θα πείσουμε τη Διοίκηση να μας δώσει και άλλες περιοχές κόβοντας από Αθήνα και Θεσσαλονίκη.»\nΈτσι και γίνεται. Η παραγωγή εκτινάσσεται στα ύψη. Οι πελάτες αυξάνονται, οι 18 θέσεις γίνονται 30 και σύντομα 45. Προϊστάμενος γίνεται ο Γιάννης Σβορλίγκος. Η Διοίκηση βλέποντας την αλματώδη αύξηση των πωλήσεων μέσω Τηλεφωνικών Κέντρων Εξυπηρέτησης & Πωλήσεων τοποθετεί υπεύθυνο έργου στην Αθήνα (αργότερα γίνεται διευθυντής), το Δημήτρη Βασιλείου.\nΟ Δ. Βασιλείου εκτιμά την προσπάθεια που γίνεται στην Πάτρα και βοηθάει σημαντικά.\nΔημιουργείται Σύγχρονο Συγκρότημα Τηλεφωνικής Εξυπηρέτησης και Πωλήσεων στην Πάτρα, με εμβέλεια από τα Ιωάννινα έως την Κρήτη. Προϊστάμενος τίθεται ο Νίκος Τζανάκος. Το γεωγραφικό 1/3 της Ελλάδας έχει πλέον 1.5 εκατ. Πελάτες, με απίστευτες πωλήσεις προϊόντων και υπηρεσιών. Οι περίπου 100 εργαζόμενοι αυξάνουν συνεχώς την παραγωγή και γίνονται 200, 400, 650 το 2004.\nΣτο ενδιάμεσο, το Συγκρότημα είναι από τις πρώτες υπηρεσίες που παίρνει ISO 2000.\nΓια 15 χρόνια, η ομάδα πρωτοβουλίας αυτής της σημαντικής αλλά και εντυπωσιακά αποτελεσματικής προσπάθειας, που ξεκίνησε το 1990, παρέμεινε ενωμένη, δυναμική και ενεργή. Με επικεφαλής το Νίκο Τζανάκο έδινε λύσεις στα όποια προβλήματα προέκυπταν. Δούλευε υποδειγματικά, προσέφερε υπηρεσίες έξω και πέρα από συμβατικά ωράρια.\nΠίστεψε και πάλεψε, για να αποδείξει ότι μπορεί να επιτευχθούν εντυπωσιακά αποτελέσματα, αρκεί να υπάρχει στόχος, πίστη, εμπιστοσύνη στις δυνάμεις της και το κυριότερο ενότητα και ομαδικότητα.\nΣήμερα, το 2006, αυτή η ομάδα μειώνεται αφού τα μέλη της συνταξιοδοτούνται. Θα ήταν άδικο, αυτή η προσπάθεια, να μην αποτυπωθεί στο χαρτί. Να μη γίνει γνωστή.\nΓιατί εκτός των άλλων, είχε σημαντικά αποτελέσματα όχι μόνο για τους εργαζόμενους του Ο.Τ.Ε. αλλά για ολόκληρη την Πάτρα.\nΕνώ τα τελευταία 15 χρόνια ο Ο.Τ.Ε. μείωσε δραστικά το προσωπικό του από 35.000 σε 14.000, η Πάτρα είναι η μοναδική πόλη στη Ελλάδα που αύξησε τον αριθμό των εργαζομένων.\nΣημαντικά οικονομικά οφέλη για την περιοχή με πιο αξιόλογο τα 50 εκατομμύρια € που έχουν δοθεί έως τώρα σε μισθούς. Χρήματα που έχουν μείνει στην αγορά της Πάτρας.\nΗ υποδομή και η τηλεπικοινωνιακή ανάπτυξη της περιοχής, γνωρίζει άνθηση για να ανταποκριθεί στις σύγχρονες απαιτήσεις.\nΕργάζονται στο Συγκρότημα Τηλεφωνικής Εξυπηρέτησης & Πωλήσεων 550 άτομα, είναι η πολυπληθέστερη ενιαία μονάδα εργαζομένων στη Νοτιοδυτική Ελλάδα.\nΜε αυτόν τον τρόπο δικαιώθηκε μια προσπάθεια που τα χαρακτηριστικά της ήταν αγώνας, επιμονή, ενότητα και πίστη στις δυνάμεις μας.\nΣημ.: Μετά από τόσα χρόνια και για να μεταφέρω πιστά τα γεγονότα χρησιμοποίησα το αρχείο του συλλόγου όπου και φυλάσσονται όλα τα σχετικά υπηρεσιακά και λοιπά έγγραφα.\nΚαι μία επιστολή που διασώζεται, με ειδική αξία. Υπογράφεται από συναδέλφους τον Μάρτιο του 1994. Όταν κανείς δεν μπορούσε να υπολογίσει το μέλλον.\nΠρόεδρο Συλλόγου Υπαλλήλων ΟΤΕ\nΕμείς που υπογράφουμε αυτή την επιστολή, θέλουμε να εκφράσουμε την ικανοποίηση μας, για το αποτέλεσμα των προσπαθειών σου, όσο αφορά την τύχη του Υ.Τ.Κ. της πόλης μας.\nΑισθανθήκαμε την ανάγκη να κάνουμε κάτι τέτοιο ανεξάρτητα από τις όποιες πολιτικές και συνδικαλιστικές διαφορές που υπάρχουν μεταξύ μας, αναγνωρίζοντας έτσι, την πολύ μεγάλη προσωπική σου συμβολή, στην ευτυχή, για όλους τους συναδέλφους μας, κατάληξη αυτού του θέματος.\nΌλες οι συνδικαλιστικές παρατάξεις του χώρου μας, από την πρώτη στιγμή, υπήρξαν κάθετες στην μη κατάργηση των εκατό θέσεων εργασίας, στην πολυπληγείσα από την ανεργία τα τελευταία χρόνια Πάτρας μας.\nΌλοι οι τοπικοί, πολιτικοί και κοινωνικοί φορείς, από την πρώτη στιγμή, υπήρξαν συμπαθούντες στο πρόβλημά μας.\nΗ δική σου όμως παρεμβατική παρουσία, προς όλες τις κατευθύνσεις και επίπεδα, πιστεύουμε, ότι υπήρξε καταλυτική.\nΗ δική σου ανθρώπινη ευαισθησία, πιστεύουμε, ότι ήταν αυτή, που στο μεγαλύτερο βαθμό, λειτούργησε ανασταλτικά στις προθέσεις κάποιων που μέχρι πριν από λίγο, έβλεπαν το θέμα αυτό, καθαρά τεχνοκρατικά στενόμυαλα και πέρα από κάθε κοινωνική ευαισθησία.\nΠρέπει να γνωρίζεις, ότι όλα τα παραπάνω, δεν είναι ούτε φιλοφρονήσεις, ούτε συνδικαλιστικές τακτικές.\nΑπλά, πιστεύουμε, ότι σ’ ένα συνδικαλιστικό κίνημα, με όραμα, για τον ΟΤΕ της Ευρώπης, θα πρέπει και κάποια στιγμή να αποδίδονται τα του Καίσαρος τω Καίσαρι.\nΣημείωση: Το ανωτέρω κείμενο αποτελεί τμήμα του προσωπικού μου αρχείου, στο οποίο έχω καταγράψει την εξέλιξη των τηλεπικοινωνιών στην Πάτρα.


Cookies Policy – COSMOGYM\nΗ ιστοσελίδα www.cosmogym.gr (εφεξής η «Ιστοσελίδα») χρησιμοποιεί την τεχνολογία των cookies για να αποθηκεύσει πληροφορίες στον πλοηγό των επισκεπτών της. Το παρόν κείμενο εξηγεί τον τρόπο με τον οποίο η Ιστοσελίδα χρησιμοποιεί τα cookies. Με την πλοήγηση στην Ιστοσελίδα, ο εκάστοτε επισκέπτης συμφωνεί και αποδέχεται την χρήση cookies στον υπολογιστή του, σύμφωνα με τους όρους της παρούσας Πολιτικής Χρήσης. Εάν δεν είναι επιθυμητή η εγκατάσταση cookies από την Ιστοσελίδα, ενδείκνυται η χρήση κατάλληλων ρυθμίσεων (όπως παρατίθενται παρακάτω) ή η αποχή από τη χρήση της Ιστοσελίδας.\nΤα «cookies» είναι μικρά αρχεία κειμένου με πληροφορίες που μια ιστοσελίδα (συγκεκριμένα ο διακομιστής ιστοσελίδας – web server) αποθηκεύει μονόπλευρα στον πλοηγό (browser) του υπολογιστή ενός χρήστη, χωρίς καμία άλλη ανταλλαγή δεδομένων. Τα cookies περιέχουν κάποιες πληροφορίες, όπως το όνομα μιας ιστοσελίδας και ορισμένα ψηφία και αριθμούς. Κάθε φορά που ο χρήστης επισκέπτεται μια ιστοσελίδα, η τελευταία ανακτά τις εν λόγω πληροφορίες και του προσφέρει σχετικές με αυτόν υπηρεσίες. Χαρακτηριστικό παράδειγμα είναι οι προτιμήσεις του χρήστη σε μια ιστοσελίδα, όπως η επιλογή γλώσσας, αναζητήσεων, διαφημίσεων, κλπ.\nΗ ιστοσελίδα http://www.aboutcookies.org/περιέχει αναλυτικές πληροφορίες για τον τρόπο διαχείρισης των cookies σε διαφορετικά προγράμματα πλοήγησης και περιλαμβάνει λεπτομέρειες για τον τρόπο διαγραφής των cookies από τον πλοηγό του υπολογιστή, καθώς και άλλες γενικές πληροφορίες για τα cookies.\nΤα τεχνικά cookies χρησιμοποιούνται για την σωστή λειτουργία ορισμένων λειτουργιών της ιστοσελίδας. Διακρίνονται σε cookies του πλοηγού (browser cookies) και cookies της συνεδρίας (session cookies), τα οποία διασφαλίζουν ότι η Ιστοσελίδα εμφανίζεται ορθά.\nΣε περίπτωση που κάποιος χρήστης αντιτίθεται στη χρήση τέτοιου είδους τεχνικών cookies (technical cookies) δε θα μπορεί να περιηγηθεί και να δει την Ιστοσελίδα στο μέγιστό της δυναμικό.\nΠέρα από τα τεχνικά cookies (technical cookies), ο γενικός κανόνας που διέπει τη χρήση δικτύου ηλεκτρονικών επικοινωνιών είναι ότι η απόκτηση πρόσβασης σε ήδη αποθηκευμένες πληροφορίες στον τερματικό εξοπλισμό συνδρομητή προϋποθέτει την προηγούμενη συγκατάθεση του χρήστη κατόπιν σαφούς και εκτενούς ενημέρωσης. Η συγκατάθεση δηλαδή αυτή θα πρέπει να δίνεται με θετική χειρονομία (opt-in) και όχι με αρνητική χειρονομία (opt-out).\nΆρα, τα cookies τα οποία δεν αποτελούν «τεχνικά» cookies και τα οποία είναι πιο σημαντικά για την ιδιωτικότητα των χρηστών, π.χ. αυτά που χρησιμοποιούνται για την δημιουργία προφίλ για τον χρήστη, μπορούν να εγκατασταθούν στον πλοηγό του υπολογιστή του χρήστη εφόσον ο χρήστης έχει ενημερωθεί σαφώς και εκτενώς και έχει δώσει εγκύρως τη συγκατάθεσή του.\nΤα «Firstpartycookies» τοποθετούνται από την ιστοσελίδα, τη στιγμή της επίσκεψης. Μόνο ο συγκεκριμένη ιστοσελίδα μπορεί να τα διαβάσει.\nΤα «Thirdpartycookies» δημιουργούνται και χρησιμοποιούνται από φορέα διαφορετικό από τον ιδιοκτήτη της Ιστοσελίδας. Για παράδειγμα, μία ιστοσελίδα μπορεί να χρησιμοποιεί υπηρεσίες τρίτης εταιρείας για την ανάλυση του κοινού της. Η εταιρεία αυτή ορίζει τότε το δικό της cookie, για να κάνει την ανάλυση. Η εκάστοτε ιστοσελίδα μπορεί επίσης να περιλαμβάνει περιεχόμενο ενσωματωμένο από αλλού, για παράδειγμα βίντεο από το YouTube. Οι ιστοσελίδες αυτές μπορούν επίσης να εγκαθιστούν τα δικά τους cookies.\nΟι ιστοσελίδες Facebook, Twitter και Youtube μπορούν να τοποθετούν cookies χρήσιμα για την κοινοποίηση περιεχομένου μέσω ιστοσελίδων κοινωνικής δικτύωσης, ή για τη συλλογή στατιστικών στοιχείων σχετικά με τις επισκέψεις. Η παρουσία, ο αριθμός και η κατάσταση των cookies εξαρτώνται από το πώς χρησιμοποιούνται οι συγκεκριμένες πλατφόρμες κοινωνικής δικτύωσης πριν, κατά ή μετά από την επίσκεψη στην ιστοσελίδα της διοργάνωσης Cosmogym.\nΣυνίσταται η ανάγνωση της Πολιτικής Χρήσης cookies από τις ίδιες τις σελίδες των κοινωνικών δικτύων.\nΤα cookies συνεδρίας αποθηκεύονται προσωρινά για τη διάρκεια μιας συνεδρίας πλοήγησης και σβήνονται από τον υπολογιστή, όταν κλείσει ο πλοηγός.\nΤα μόνιμα cookies, εγκαθίστανται στον πλοηγό του υπολογιστή για περιορισμένο χρονικό διάστημα και δεν σβήνονται όταν κλείνει το πρόγραμμα πλοήγησης. Τα μόνιμα cookies χρησιμοποιούνται για την βελτιστοποίηση της πλοήγησης του εκάστοτε χρήστη, όταν αυτός επισκέπτεται τη σελίδα επανειλημμένα.\nΠως αναθεωρούνται οι ρυθμίσεις περί λειτουργίας cookies στον πλοηγό (browser)\nΕνδέχεται ορισμένοι χρήστες να αναθεωρήσουν την συγκατάθεσή τους στην αποθήκευση των πληροφοριών που συλλέγονται από τα cookies στον υπολογιστή τους. Κάθε πλοηγός ιστοσελίδων (web browser) παρέχει σαφείς οδηγίες περί πολιτικής χρήσης των cookies.\nΑν κάποιος δεν επιθυμεί να λαμβάνει cookies, μπορεί να τροποποιήσει τις ρυθμίσεις του πλοηγού του έτσι ώστε:\n· να προειδοποιείται όταν αποστέλλονται cookies,\n· να απενεργοποιεί όλα ή μερικά από τα cookies που χρησιμοποιεί η ιστοσελίδα ή και\nνα διαγράφει cookies που έχουν ήδη εγκατασταθεί στον υπολογιστή του\nΣυνιστάται η αναδρομή στην επίσημη βιβλιογραφία των κατασκευαστριών εταιρειών για την πιο επίκαιρη πληροφόρηση.\n– Google Chrome: https://support.google.com/chrome/answer/95647?hl=el\n– Internet Explorer: http://windows.microsoft.com/el-gr/windows7/block-enable-or-allow-cookies\n– Mozilla Firefox: https://support.mozilla.org/el/kb/enable-and-disable-cookies-website-preferences\nΧΑΙΡΕΤΙΣΜΟΣ ΠΡΟΕΔΡΟΥ Ελληνικής Γυμναστικής Ομοσπονδίας 01/06/2022


Hell is a Land Without Comicbooks: Κυκλοφορίες 03 - 05 - 2017\nΕτικέτες: Batman, JL, Kirkman, Luna Bros\nΣτο Aquaman #22, ο Arthur αποσοβεί τον κίνδυνο αλλά με τρόπο που βρίσκει αντίθετη τη Mera. To Bane Conquest #1 δεν μου φάνηκε τίποτα το σπουδαίο. Στο Batman #22, ο Batman και ο Flash βρίσκονται προσωρινά στο Flashpoint σύμπαν και συναντούν τον πατέρα του πρώτου. Στο Deathstroke #18 βγαίνουν όλα στη φόρα! Περιττό να πω πως ο γάμος ακυρώνεται. Τα Green Arrow #22 και Green Lanterns #22 είναι εντάξει. Το Harley Quinn #19 διαβάζεται. Το Justice League #20 θυμίζει Μέρα της Μαρμότας. Στο Nightwing #20, ο Deathwing είναι ο καταλύτης στη μάχη με τον Dr. Hurt. Στο Superman #22, η Lois πράττει σαν να είναι υποψήφιo μέλος της Bat-family. Τα Everafter From The Pages Of Fables #9, Savage Things #3 και Flintstones #11 είναι αξιοπρεπή.\nΤο All-New Guardians Of The Galaxy #1, μετά από ένα κάρο τίτλους που ακυρώνονται ο ένας μετά τον άλλον, φαίνεται να βρίσκεται πιο κοντά στις ταινίες. Έχει μέχρι και baby Groot! Το Black Bolt #1 δεν μου φάνηκε άσχημο. Απλώς δεν νομίζω να ενδιαφερθώ ξανά. Στο Champions #8, οι Teen Titans της Marvel νικούν τον αχαλίνωτο καπιταλισμό με τη δύναμη φιλανθρωπίας. Ή κάτι τέτοιο. Στο Hawkeye #6, η Kate και η Jessica τα βάζουν με μια δράκαινα. Στο Jean Grey #1, η Jean νιώθει τον Phoenix που απελευθερώθηκε στο Thor. Στο Jessica Jones #8, η Maria Hill ζητά την βοήθεια της Jessica. Στο Secret Empire #1 παρακολουθούμε πως περνά η ζωή κάτω από τον ζυγό της Hydra. Τα Spider-Gwen #19 και Spider-Man #16 διαβάζονται. Το X-Men Gold #3, όχι ιδιαίτερα.\nΤο Eternal Empire #1 σηματοδοτεί την επιστροφή του Jonathan Luna. Μου άρεσε. Τo Extremity #3 είναι καλό. Στο Paper Girls #14, τα κορίτσια βρίσκουν εκείνη την αιχμάλωτη χρονοταξιδιώτισσα. Στο Walking Dead #167 έχουμε τον θάνατο της Andrea. Άι στο διάολο Kirkman. To Youngblood #1 είναι μια μάλλον μέτρια προσπάθεια αναβίωσης της σειράς. Στο Baltimore The Red Kingdom #4, ο Baltimore και οι σύντροφοί του βρίσκονται σε εχθρικό έδαφος. Το The Woods #32 είναι μια χαρά.


Βόρειο Αιγαίο - Islands Tourism Panorama\nΠρωτεύoυσα του νησιού, με έντονη εμπορική και τουριστική κίνηση. Εκεί βρίσκεται το μεγαλύτερο λιμάνι του νησιού και το διεθνές αεροδρόμιο. H πόλη είναι χτισμένη πάνω στα ερείπια της αρχαίας πόλης, απλωμένη σε επτά χαμηλούς λόφους. Χαρακτηριστικό της τα νεοκλασικά αρχοντικά και τα παραδοσιακά σπίτια, τα οποία εκτείνονται αμφιθεατρικά κατά μήκος της παραλίας.\nΗ Ικαρία είναι ένα από τα πιο ξεχωριστά νησιά του Αιγαίου. Το όνομά της είναι δεμένο με τον μύθο του Ίκαρου, σύμβολο νεανικού ενθουσιασμού και αναζήτησης της ελευθερίας. Αυτό το στοιχείο μοιάζει να έχει περάσει στον χαρακτήρα των φιλόξενων Ικαριωτών που διακρίνονται για την αισιόδοξη και ανέμελη προσέγγιση της καθημερινότητας. «Νησί της μακροζωίας»\nΗ Σάμος είναι γεμάτη μοναδικές φυσικές ομορφιές, υπέροχες παραλίες, εντυπωσιακά αξιοθέατα και αρχαιολογικά μνημεία. Αποτελεί ιδανικό προορισμό για ξεκούραστες διακοπές και προσφέρει τη δυνατότητα για ποικίλες δραστηριότητες, όπως βόλτες στη φύση, αναρρίχηση και πεζοπορία. Το νησί έχει μακρά ιστορία και είναι γενέτειρα επιφανών προσωπικοτήτων της αρχαίας Ελλάδας, όπως ο Πυθαγόρας και ο Αρίσταρχος.\nΗ Χίος ανήκει στα νησιά του Βορειοανατολικού Αιγαίου και βρίσκεται νότια της Λέσβου και βόρεια της Ικαρίας. Είναι το πέμπτο μεγαλύτερο νησί της Ελλάδας και συνδυάζει τον σύγχρονο με τον παραδοσιακό τρόπο ζωής. Νησί με άγρια, ανεξερεύνητη ομορφιά και εντυπωσιακά τοπία, είναι σίγουρο ότι η Χίος θα σε μαγέψει.


Σημαία του Μαλάουι - Βικιπαίδεια\nΣημαία της αποικιακής Νυασαλάνδης που χρησιμοποιήθηκε πριν την ανεξαρτησία\n1 Σημαία 2010-2012\nΣημαία του Μαλάουι 2010-2012.\nΗ αλλαγή της σημαίας έγινε στις 29 Ιουλίου 2010. Καθιερώθηκε έπειτα από πρόταση της κυβέρνησης της χώρας. Οι λωρίδες μεταβλήθηκαν σε σχέση με την προηγούμενη σημαία ούτως ώστε να αρμόζει στη σημαία με τα παναφρικανικά χρώματα. Συνακόλουθα, η κόκκινη λωρίδα τοποθετήθηκε στην κορυφή, η μαύρη λωρίδα στη μέση και η πράσινη στο κάτω μέρος. Ο ανατέλλων ήλιος που υπήρχε στην προηγούμενη σημαία άλλαξε σε έναν λευκό ήλιο που τοποθετήθηκε στο κέντρο και συμβολίζει την οικονομική πρόοδο που έχει συντελεστεί στο Μαλάουι από την εποχή της ανεξαρτησίας. Το Ενωμένο Δημοκρατικό Μέτωπο της Αντιπολίτευσης προσέβαλε την απόφαση για αλλαγή της σημαίας μέσω της δικαστικής οδού. Η απόφαση για την αλλαγή της σημαίας λήφθηκε από τον πρόεδρο Μπίνγκου γουά Μουταρίκα.\nΣτις 28 Μαΐου 2012, επί προεδρίας της Τζόις Μπάντα, το Κοινοβούλιο αποφάσισε να επαναφέρει τη σημαία της ανεξαρτησίας. Η επαναφορά τέθηκε σε εφαρμογή με την υπογραφή Προεδρικού Διατάγματος.\nΣημαίες του Κόσμου:Μαλάουι\n↑ «Αρχειοθετημένο αντίγραφο». Αρχειοθετήθηκε από το πρωτότυπο στις 23 Ιουλίου 2011. Ανακτήθηκε στις 3 Αυγούστου 2010.\n↑ Malawi Parliament approves to revert to original flag, Nyasa Times\n↑ Malawi reverts to old flag, Times Live\n↑ Malawi MPs vote to fly old rising sun flag, BBC News\nΑνακτήθηκε από "https://el.wikipedia.org/w/index.php?title=Σημαία_του_Μαλάουι&oldid=8201071"\nΤελευταία επεξεργασία στις 23 Απριλίου 2020, στις 21:50\nΤελευταία τροποποίηση 21:50, 23 Απριλίου 2020.


Πρώτη καταχώρηση: Κυριακή, 23 Ιουνίου 2019, 20:26\nΣτην έναρξη των εκδηλώσεων τιμής και μνήμης που οργανώθηκαν στην αίθουσα τελετών του Αγ. Κων/νου και Ελένης από την Περιφερειακή ενότητα Ρεθύμνου, τον σύλλογο Πολιτιστική Αναγέννηση, την Πρεσβεία της Ρωσίας, έγιναν χαιρετισμοί για το ιστορικό γεγονός από τον Περιφερειάρχη κ. Αρναουτάκη, τον Δήμαρχο κ. Μαρινάκη και κεντρική ομιλία από τον Αντιστράτηγο Ε.Α -Συγγραφέα Κώστα Παδουβά. Ακολούθησε αντιφώνηση από τον Ρώσο Πρέσβη, ο οποίος παράλληλα με το ιστορικό γεγονός, αναφέρθηκε στις σχέσεις των δυο λαών ευχαριστώντας θερμά τους συνδιοργανωτές για την ανέγερση του μνημείου και την επιτυχή οργάνωση των εκδηλώσεων τιμής και μνήμης.\nΝωρίτερα τους εκπροσώπους των Αρχών, τον Μητροπολίτη κ. Ευγένιο, τον Περιφερειάρχη Κρήτης Στ Αρναουτάκη, τον Ρώσο Πρέσβη Α. Μοσλόβ, την Αντιπεριφερειάρχη Ρεθύμνου Μ. Λιονή, τον Δήμαρχο Ρεθύμνου Γ. Μαρινάκη, τον επίτιμο πρόξενο Ν. Δασκαλαντωνάκη, ομιλητές και όλους τους παραβρισκόμενους καλωσόρισαν η πρόεδρος του συλλόγου «Πολιτιστική Αναγέννηση» Εύα Λαδιά και ο τελετάρχης της Π.Ε Ρεθύμνου Σταύρος Παλτατσίδης εκφράζοντας παράλληλα θερμές ευχαριστίες για την συνδιοργάνωση προς στη Περιφέρεια Κρήτης-Περιφερειακή Ενότητα Ρεθύμνου, στην Πρεσβεία και σε όλους που βοήθησαν στην επιτυχία τους.\nΤελευταία ενημέρωση: Κυριακή, 23 Ιουνίου 2019, 20:29\nΓεωργιάδης: «Μετά το Πάσχα πιστεύω θα μπορούμε να ανοίξουμε την εστίαση»\nΕΛΣΤΑΤ: Σε καταλύματα και εστίαση οι μεγαλύτερες απώλειες το δ' τρίμηνο του 2020\nΠολωνία-Covid-19: Ανοίγουν νηπιαγωγεία και υπαίθριες αθλητικές εγκαταστάσεις


Δυο Κορίτσια... | Andro\nΜε τις ζωές τους ως τώρα φάρους ανεξαγόραστους, σωτήριους, εντυπωσιακούς. Με την αγάπη τους να με αγκαλιάζει από μακριά το ίδιο δυνατά, το ίδιο εύθυμα, σαν να ’ταν, σαν να ’μασταν όλοι μαζί πάντα μαζί, για πάντα.\n«Δυο εαυτοί σου όλο ζωή, μια τρέλα Φιλουμένα, και μία Φαίδρα τρομερή, πιο γλύκα κι από σένα».\nΠόσο πιο αισθηματικά πια μπορούν να γίνουν τα κείμενά μου;\n(Αυτό είν’ ένα ερώτημα δυσκολαπάντητο, που δεν σκοπεύω να προσπαθήσω να το απαντήσω. Γιατί δύσκολη, εξαιρετικά δύσκολη είναι η ισορροπία πάντοτε ανάμεσα στο συναίσθημα και την ακρίβεια, και το μελό, τα χτυπήματα στον αναγνώστη, στον ακροατή, στον θεατή κάτω από τη ζώνη ποτέ δεν τα συμπάθησα, ομολογώ. Άλλο ο Μπάστερ Κίτον ο καθαρός και διαυγέστατος, ώστε «να φαίνεται με το φως η καρδιά του», κι άλλο, τελείως άλλο ο Τσάπλιν, ο σχεδόν το αντίθετό του κατ’ εμέ, ο άλλος δρόμος, το μονοπάτι το πονηρό, το δεύτερο).\nΆρα, ως εδώ κι εγώ. Μ’ αυτό εδώ το κείμενο, το τόσο προσωπικό πάλι, για τη Νάπολη και τα Δυο Κορίτσια. Για το εκεί, που ακόμα δεν έχω πάει αλλά όνειρο ζωντανό υπάρχει από πολλά πια χρόνια για μένα, και για το εδώ, όπου «δίχα μοι τα νοήματα» ανέκαθεν, και η εναλλαγή του ήλιου με το σκοτάδι παραέχει γίνει τον τελευταίο καιρό απότομη, ασυγκίνητη, επιθετική.\n«Νεράιδα στη Νάπολη των κατάφωτων αυτής της πόλης ολόγυρα νερών».\n«Άλλη Ελλάδα εκεί; Άλλη Ελλάδα πια εδώ; Ποιος ξέρει… Χαρά για τις λύπες μας και τα τέσσερα, και τα έξι, και τα οκτώ κορίτσια. Όλα μαζί σαν μάνα στη ζωή μου, Ένα και Καλό!»Tweet\nΣτη Νάπολη την πανάρχαια ελληνίδα, η Λένα. Με δυο κορίτσια, τα κορίτσια της μαζί, τη Φαίδρα και τη Φιλουμένα. Μόνη της η Λένα αποικία της ψυχής μας έναστρη, κι ολόγυρά της άλλες, προϊστορικές σχεδόν γενιές, Ελλάδα διάχυτη με το χρώμα του ηφαιστείου σε κάθε της γωνιά, με αίμα τους έρωτα για μας εδώ άσωτο. Με ανθρώπους που και σήμερα για μια Via dei Greci προσφέρονται, αναστατώνονται εντός τους.\nΗ Λένα μου που μετέφρασε, που ασχολήθηκε, που προς τη Μικρή εμάς Ελλάδα το νησί της το Ιόνιο γλυκά και τρυφερά σπρώχνει, επαγρυπνά με μυαλό και τρόπο υπεράνθρωπο σχεδόν για την επί Γης πια έντονη μικροψυχία, είδος θεάς, νεράιδας των κατάφωτων της πόλης της ολόγυρα νερών, πνεύμα η Λένα για όλους εντός μας.\nΜε τη Λένα και τον Τζιμάκο στην Αθήνα (φωτογραφία Βανέσσα Ζουγανέλη).\nΔιαβάστε ακόμα: Για την Αλεξάνδρα Μπουτάρη –που έφυγε πρώτες μέρες του Ιανουαρίου, πριν από τρία χρόνια.\nΚι εδώ η Γαρουφαλιά, η αδελφή της. Ίδια κι απαράλλαχτη, θηλυκός καπετάνιος αποφάσεων ζωής δύσκολων και στιγμών από Θεού συντριπτικών, η Γαρουφαλιά μου ατρόμητη με τ’ άλλα δύο, τα δίδυμα δικά μου κορίτσια, χορεύοντας μεσημέρι Κυριακής στους δρόμους του Μεταξουργείου ζωναράδικο, λυγίζοντας το σώμα, το κεφάλι προς τα μπρος σκύβοντας μαγευτικά. Μουσική, θέλω να πω, και κίνηση οπτική τού μέσα της ταυτόσημη, μ’ ένα γέλιο αιώνιο στα χείλια της πάνω τα επίσης ιόνια, τα επίσης Ιθάκη για μένα παντού.\nΜε τη Γαρουφαλιά και τον Δημήτρη Μπεθάνη στο Μοναστηράκι (φωτογραφία Γιώργος Σταθόπουλος).\nΔυο κορίτσια! Με το επίθετό τους κρυμμένο στο κείμενό μου αυτό κιόλας, αλλά προπαντός με τα ονόματα, και τις μορφές τους στις φωτογραφίες. Με τις ζωές τους ως τώρα φάρους ανεξαγόραστους, σωτήριους, εντυπωσιακούς. Με την αγάπη τους να με αγκαλιάζει από μακριά το ίδιο δυνατά, το ίδιο εύθυμα, σαν να ’ταν, σαν να ’μασταν όλοι μαζί πάντα μαζί, για πάντα.\nΆλλη Ελλάδα εκεί; Άλλη Ελλάδα πια εδώ; Ποιος ξέρει… Χαρά για τις λύπες μας και τα τέσσερα, και τα έξι, και τα οκτώ κορίτσια. Όλα μαζί σαν μάνα στη ζωή μου, Ένα και Καλό! Πόσο πιο αισθηματικά πια μπορούν να γίνουν τα κείμενά μου; Ως εδώ:\n«Δυο Εαυτοί σου Όλο Ζωή»\nΛένα, της Νάπολης θεά, δίπλα στις Πιθηκούσες,\nπως δυο κορίτσια εκεί μακριά ήξερες, θ’ αποκτούσες;\nΔυο πιθηκάκια στην αρχή, κι ύστερα δύο κούκλες,\nδυο ελληνάκια στην ψυχή, κρυμμένα μες στις μπούκλες.\nΔυο εαυτοί σου όλο ζωή, μια τρέλα Φιλουμένα,\nκαι μία Φαίδρα τρομερή, πιο γλύκα κι από σένα.\nΈτσι γινότανε παλιά στην αρχική Ελλάδα,\nχωρίζανε μισά-μισά τα κράτη, τη μπουγάδα.\nΚαι δύο πόλεις από μια χτίζανε αποικία,\nένδοξες, πάντα πιο ψηλά τραβώντας μία-μία.\nΤη μάνα λέγαν’ Λυγερού, Ρούσσο τις άλλες πάλι.\nΠλάσματα όλα του Θεού, στης Γης την παραζάλη.\nΗ Φιλουμένα ως Ελληνίδα διαβάζει στη γιορτή του σχολείου της στη Νάπολη από τη Σαπφώ μου.\nΥ.Γ. 1: Εδώ τελειώνει μια σειρά κειμένων μου, που με τον τίτλο πια «Όλο Αέρα!» και υπότιτλο «αισθηματικά κείμενα» θα κυκλοφορήσουν μέσα στο 2016 από τις εκδόσεις Βακχικόν.\nΥ.Γ. 2: Παρατήρησα τώρα πως το κείμενο αυτό το έγραψα σ’ ένα σημειωματάριο της Ερατώς με εξώφυλλο στο φοίνιο, στο μαυρο-κόκκινο των ηφαιστείων χρώμα…\nΔιαβάστε ακόμα: Για τη μητέρα μου, Νανά Κακίση –επτά ποιήματα από τα βιβλία μου.\nέμπνευση πρόσωπα Σωτήρης Κακίσης


Επίσκεψη Μάρκου Μεννή στον Κοφινά | Chios News\nΑρχική Νέα Τοπικά Επίσκεψη Μάρκου Μεννή στον Κοφινά\nΕπίσκεψη Μάρκου Μεννή στον Κοφινά\nΑναφορά στο έργο της Δημοτικής Αρχής που ως κύρια ζητήματα έθεσε την επίλυση του υδρευτικού και του κυκλοφοριακού, και που αφορούν όλους τους δημότες έκανε ο Μάρκος Μεννής κατά την επίσκεψη του το βράδυ της Τετάρτης (15/3) στον Κοφινά, συνοδεία δημοτικών συμβούλων.\nΣτην αίθουσα του πολιτιστικού συλλόγου επί 1,5 περίπου ώρες άκουσε τα παράπονα και τα αιτήματα των κατοίκων και αφού προηγήθηκε μισής και πλέον ώρας αναφοράς στα γενικά έργα της Δημοτικής Αρχής.\nΚύριο θέμα σε Σίφι- Κοφινά το ζήτημα της στενότητας των δρόμων που δημιουργεί έντονο κυκλοφοριακό πρόβλημα.\nΘέση του κ. Μεννή, ο οποίος παραδέχθηκε ότι δεν έριξαν το βάρος που έπρεπε στις συνοικίες και ότι φέτος θα είναι η χρονιά (προεκλογική γαρ) τω συνοικιών, να γίνουν υποδείξεις για αγορές οικοπέδων από το Δήμο έτσι ώστε να διαπλατυνθούν δρόμοι ή να δημιουργηθούν μικροί χώροι στάθμευσης που θα φιλοξενούν τα οχήματα ελευθερώνοντας τους δρόμους.\nΕπίσης σημειώθηκε η ανάγκη για μονοδρομήσεις, αφού το πρόβλημα είναι έντονο σε ορισμένα σημεία αν διασταυρωθεί ΙΧ με μεγάλο όχημα.\nΓια τα σφαγεία ο κ. Δήμαρχος τόνισε ότι ήδη έχει προχωρήσει η προμελέτη μετεγκατάστασης στην περιοχή του Θόλου, κάτι που εξετάζουν σε συνεργασία με τη Νομαρχιακή Αυτοδιοίκηση.\nΕφόσον όμως προχωρήσει πιο γρήγορα το ιδιωτικό σφαγείο στον Άγιο Γιώργη Συκούση τότε το Δήμος θα κλείσει το δικό του.\nΤονίστηκε όμως από τους κατοίκους ότι μόνο χάρη στη δική τους ανοχή λειτουργεί και αυτό δνε πρέπει να το εκλάβουν στο Δήμο ως αδυναμία.\nΟ Μάρκος Μεννής τόσο για το θέμα αυτό, όσο και για το ζήτημα των νεκροταφείων σημείωσε ότι προέχει ο χωροταξικός σχεδιασμός, χαρακτηρίζοντας σαν το μεγαλύτερο λάθος του στην πολιτική του καριέρα το γεγονός ότι δεν προχώρηση το Σχέδιο πόλης του Βροντάδου.\nΠαραδέχθηκε επίσης ότι το ζήτημα του Λωβοκομείου έμεινε πίσω. Σχολίασε ότι μια Δημοτική Αρχή δεν είναι δυνατόν να θέτει πάρα πολλούς στόχους, σημειώνοντας ότι στα ζητήματα του πολιτισμού έγινε το θέατρο Καστρομηνά και ολοκληρώνεται η μελέτη για το REX.\nΣτον Κοφινά υποσχέθηκε ότι σε οικόπεδο του Δήμου, που αν χρειαστεί θα γίνουν και απαλλοτριώσεις, σχεδιάζεται να γίνει το Δημοτικό Στάδιο Χίου με στίβο που θα μπορεί να φιλοξενεί μεγάλους αγώνες.\nΣτη συζήτηση δεν τέθηκε όμως αίτημα των φορέων της περιοχής είναι να μεταφερθεί Λύκειο στο βόρειο τμήμα της πόλης, αφού σήμερα είναι όλα συγκροτημένα στο νότιο τμήμα.\nΕξάλλου δέχτηκε τα ευχαριστήρια των κατοίκων για το γήπεδο του Κοφινά, που απέκτησε πλαστικό χορτοτάπητα αν και ακόμα δεν έχου ολοκληρωθεί οι εργασίες, ενώ ζητήθηκε να αποκτήσει σκέπαστρο το γήπεδο μπάσκετ.\nΠροηγούμενο άρθροΠεριφέρεια: Πρόγραμμα Στήριξης Αγροτικής Ανάπτυξης – Ανάπτυξης Υπαίθρου\nΕπόμενο άρθροΗΜΕΡΟλόγιο- καιρός, 19/3/2006


Χρόνια πολλά! 25 γαλανόλευκα nail art γιατί σήμερα είναι γιορτή - Daily-News.GR\nΧρόνια πολλά! 25 γαλανόλευκα nail art γιατί σήμερα είναι γιορτή\n25 Μαρ 2021, 11:00\tΟμορφιά 68 Προβολές\nΣήμερα είναι μία μεγάλη γιορτή! Η 25η Μαρτίου κάθε χρόνο είναι η επέτειος από την ελληνική Επανάσταση όμως φέτος είναι ακόμα μεγαλύτερη η αίσθηση του εορτασμού. Φέτος, το 2021, γιορτάζουμε τα 200 χρόνια ελευθερίας και υπερηφάνειας. Όπως καταλαβαίνεις δεν ήταν δύσκολο να επιλέξουμε το θέμα του nailspiration της ημέρας!\nΤο θέμα είναι το λαμπερό γαλανό και το εκτυφλωτικό λευκό που μαζί συμβολίζουν την όμορφη Ελλάδα μας, την σημαία μας και μας γεμίζουν υπερηφάνεια. Αναζητήσαμε λοιπόν και βρήκαμε 25 γαλανόλευκα μανικιούρ που δεν είναι δύσκολο να αντιγράψεις και ταιριάζουν με τη σημερινή γιορτινή ημέρα. Έχουμε ανθισμένα σχέδια ή και φουρτουνιασμένα, με καμπύλες και ευθείες και με περίτεχνα μοτίβα.\nΔες τα όλα και γιόρτασε ακόμα και με το μανικιούρ σου. Σήμερα όλα πρέπει να είναι βαμμένα γαλανόλευκα, ακόμα και τα νύχια μας. Κάνε ένα scroll για να κάνεις ένα διάλειμμα από τους εορτασμούς που παρακολουθείς και Χρόνια Πολλά!\nΔιάβασε ακόμα: To φθινόπωρο είναι πιο παστέλ από ό, τι νομίζεις και του πάει η εναλλακτική αυτή παλέτα\nΠροηγούμενος Μοναδικές φωτογραφίες μωρών που κοιμούνται (pics)\nΕπόμενο Τι αλλάζει στον ύπνο του μωρού τον τέταρτο μήνα;\n06 Μάι 2021, 23:30\n06 Μάι 2021, 21:00\nChanel Cruise 21/22: Ένα απόλυτα κομψό hair trend έρχεται να μας απασχολήσει μετά από καιρό\n06 Μάι 2021, 17:05\nHalle Berry: Το hair look της στα Oscars 2021 ήταν όλο ένα… ψέμα\n06 Μάι 2021, 13:20


Μια ψευδολόγος προπαγάνδα -\nΑρχική » Μια ψευδολόγος προπαγάνδα\nΜια ψευδολόγος προπαγάνδα\nΗ προπαγάνδα για την αυτονομία της Κρήτης πραγματοποίησε ένα ποιοτικό άλμα με τα δύο κείμενα «δημοσιογράφου» από το Ρέθυμνο, σε δωρεάν διανεμόμενη, ιδιόκτητη εφημερίδα, που ανοικτά προπαγανδίζει την αυτονομία. Το πρώτο άρθρο του, «Πολλοί μιλούν για αυτονομία. Πού οδεύουμε;» στις 28/5/10, δέχτηκε επιθέσεις σε πολλά μπλογκ, και γράφτηκε ότι προέρχεται από πληρωμένη κάλαμο [Βλέπε το άρθρο «Ποιος πληρώνει τον εκδότη Ρεθύμνου Βασίλη Κασιμάτη να μιλάει για την ΑΝΑΓΚΗ αυτονόμησης της Κρήτης;» που κυκλοφόρησε ευρέως στο διαδίκτυο], χωρίς καμιά ουσιαστική απάντηση του Κασιμάτη. Με δεύτερο άρθρο στις 21/6/2010, «Ομοσπονδιακή Δημοκρατία της Ελλάδας;» καταλήγει δήθεν σε μια πιο ήπια μορφή –ομοσπονδοποίησης– η οποία, βοηθούντος και του Καλλικράτη, θα αποτελέσει σίγουρα το δημόσιο και διακηρυγμένο εφαλτήριο του διαμορφούμενου ρεύματος των «αυτονομιστών». Ο Βασίλης Κασιμάτης, συγγραφέας των σχετικών άρθρων, εκδίδει την εβδομαδιαία εφημερίδα Κρητική Φωνή (πρώην ΡΕΘΕΜΝΙΩΤΙΚΗ ΑΓΟΡΑ), η οποία διανέμεται  σε 20.000 αντίτυπα στον Νομό Ρεθύμνης και σε επιλεγμένα σημεία σε όλη την Κρήτη.\nΤο πρόβλημα βέβαια με τα συγκεκριμένα άρθρα δεν είναι μόνον ότι υπερασπίζονται την αυτονομία, αλλά ότι χρησιμοποιούν πληθώρα ψευδών –σε βαθμό κακουργήματος– στατιστικών και άλλων «στοιχείων», που χρησιμεύουν ακριβώς για να προσφέρουν επιχειρήματα στους θιασώτες του διαμορφούμενου «ρεύματος». Παραθέτουμε λοιπόν εκτεταμένα αποσπάσματα από τα συγκεκριμένα άρθρα, έτσι ώστε οι αναγνώστες του Άρδην να αποκτήσουν μια ξεκάθαρη αντίληψη για το ποιόν και τα επιχειρήματά τους, ενώ με τυπογραφικά στοιχεία διαφορετικού χρώματος ανασκευάζονται οι κραυγαλέες στατιστικές ψευδολογίες που περιλαμβάνονται σε αυτά.\nΠολλοί μιλούν για αυτονομία. Πού οδεύουμε;\nτου Βασίλη Κασιμάτη, 28/5/10\nΤ ο ΔΝΤ είναι πια για τα καλά, ο απόλυτος άρχοντας του Ελληνικού παιχνιδιού. Ότι μας ζητούν, εμείς θα εκτελούμε. Μόνο που αυτοί που τα ζητούν είναι κυρίαρχα εκτός Ελλάδας, εκτός Ευρώπης και κυρίως εκτός πραγματικότητας. [ ]\nΔεν είναι λίγοι αυτοί που κάνουν λόγο για δυναμικές κινητοποιήσεις στο άμεσα προσεχές μέλλον. Πολύ μιλούν επίσης ακόμα και λαϊκές εξεγέρσεις ή ακόμα και  για επαναστάσεις.\n[ ] Μάλιστα πολλοί είναι αυτοί που κάνουν λόγο και το γνωρίζει όλη η Ελλάδα αυτό, για το δημοψήφισμα του 2012 και ότι το έχουν θάψει κάποιοι μεθοδευμένα, εδώ και πολλά χρόνια. Υψηλόβαθμα στελέχη της σημερινή μας κοινωνίας θεωρούν ότι τέτοιο θέμα δεν υφίσταται. Εμείς μπορεί και να συμφωνήσουμε! Γιατί να περιμένει ο Κρητικός το 2012, όταν το σπίτι του καίγεται σήμερα;\nΑυτονομία είτε διοικητική είτε οικονομική, στη Κρήτη;\nΤο θέμα αυτό αγαπητοί αναγνώστες είναι πολυσυζητημένο στη Κρήτη, εντούτοις όμως κανένας δεν τολμά να το φέρει σε δημόσια διαβούλευση.\nΜήπως δεν συμφέρει κεντρικά οικονομικά όργανα και φατρίες αυτό; [ ]\nΑπό τη μια βλέπουμε πολιτικούς & οργανώσεις να κατηγορούν όσους Κρητικούς τολμούν να το σκεφτούν και να τους αποκαλούν προδότες, ανιστόρητους, ακόμα και ανεγκέφαλους.\nΌτι ίσως κατευθύνονται από ξένα κέντρα. Γιατί;\nΜας προβληματίζει έντονα αυτό το γεγονός. Απλή σκέψη απλών πολιτών που βλέπουν το αυτονόητο και εκφράζονται. [ ]\nΗ Κρήτη όμως είναι ένας πλούσιος τόπος, με τεράστιο όγκο παραγωγής και εργατικούς ανθρώπους. Γιατί να πεινά;\nΑυτός είναι λοιπόν ένας απλός και απόλυτα ορθολογικός συλλογισμός και σίγουρα δεν δύναται να κρύβει ούτε αλλότρια συμφέροντα, ούτε ξένες νουθεσίες, λέμε εύλογα εμείς.\nΗ Κρήτη θεωρείται από πολλούς η πιο πλουτοπαραγωγική περιφέρεια της Μεσογείου και μια από τις πιο «ευλογημένες» σε ολόκληρη την Ευρώπη.\nΈρευνες και στοιχεία αποκαλύπτουν ότι η Κρήτη αποτελεί το:\n• 36% του ελληνικού τουρισμού, [στην πραγματικότητα είναι δεύτερη μετά την Αττική και έχει το 25%, ενώ βέβαια σε επίπεδο νομών η Δωδεκάνησος, η Κέρκυρα και άλλα νησιά την ξεπερνούν κατά πολύ συγκριτικά με τον πληθυσμό (Εθνική Στατιστική Υπηρεσία, 2007)].\n• 3η γεωργική δύναμη πανελλαδικά,\n[Ασύστολο ψεύδος. Σύμφωνα με τη Στατιστική Υπηρεσία, το 2007 πρώτη ήταν η Δυτική Μακεδονία με 19,1% δεύτερη η Θεσσαλία με 11,9, τρίτη η Δυτική Ελλάδα με 10,9%, τέταρτη η Στερεά με 10,6%, πέμπτη η Πελοπόννησος με 10,3% και έκτη η Κρήτη με 9,9%.]\n• 1η σε κτηνοτροφία, αστείρευτη σε νερό και πολλές πρώτες ύλες,\n[Σύμφωνα με υδρολογικές μελέτες, η Ανατολική Κρήτη αντιμετωπίζει ήδη προβλήματα έλλειψης νερού και ολόκληρο το νησί απειλείται με ερημοποίηση. Όσο για τις πλούσιες πρώτες ύλες, η Κρήτη κάλυπτε σε μεταλλεία και ορυχεία μόνο το 25% των αναγκών της το 2002 (ΕΣΥΕ)]\n• με σημαντική ανάπτυξη στη βιοτεχνία και ελαφρά βιομηχανία,\n[Η Κρήτη, με το 5,5% περίπου του πληθυσμού της χώρας, είχε συμμετοχή στο ΑΕΠ 2007 4,8% του συνόλου και ήταν 4η περιφέρεια κατά σειράν. Στον δευτερογενή τομέα, δηλαδή στις κατασκευές και βιοτεχνία-βιομηχανία μαζί, υπο-αντιπροσωπευόταν και κατείχε μόνο το 3,8% του συνόλου και ήταν 9η περιφέρεια κατά σειρά..\nΑν μάλιστα υπολογίσουμε πως στις κατασκευές η Κρήτη κάλυπτε το 72% των αναγκών της και στη βιομηχανία μόλις το 24%, καταλαβαίνουμε πόσο «σημαντική» είναι η ανάπτυξή της στη βιοτεχνία και την ελαφρά βιομηχανία, όπως ισχυρίζεται ο Κασιμάτης!\nΜόνο στον τριτογενή τομέα, όπου περιλαμβάνεται και ο τουρισμός, βρισκόταν στον μέσο όρο του εισοδήματός της με το 4,9% και ήταν 3η κατά σειρά περιφέρεια. Δηλαδή η Κρήτη εμφανίζει πλεόνασμα μόνο στον αγροτικό τομέα με 164% και ισορροπία στον τριτογενή, όπου μάλιστα είναι απολύτως πλεονασματική μόνο στα ξενοδοχεία, με 1,76 % .\nΔηλαδή, η οικονομική δομή του νησιού δεν διαμορφώνει όρους αυτάρκειας, το αντίθετο, διότι είναι μια αγροτική και τουριστική περιοχή με καθυστερημένο τον δευτερογενή τομέα.]\n• με πολιτισμό, κουλτούρα και ιστορία που όμοια δεν έχει όλη η Ελλάδα,\n• με ακτοπλοΐα που διοικεί κατ΄ ουσίαν τις Ελληνικές θάλασσες,\n• με επιχειρηματικά μυαλά που διαπρέπουν τόσο εντός όσο και κυρίως, εκτός Κρήτης, με απεριόριστες ακόμα δυνατότητες ανάπτυξης,\n• με πανεπιστήμια τα οποία μορφώνουν χρόνια τώρα, εκατομμύρια Ελληνόπουλα\n[Τα ανώτερα εκπαιδευτικά ιδρύματα της Κρήτης είχαν το 2002 25.300 σπουδαστές, δηλαδή το 7,71% του συνόλου (Πηγή Υπουργείο Παιδείας). Κατά συνέπεια η Κρήτη ενισχύεται από το ελληνικό κράτος, μια και έχει κατά 150% περίπου παραπάνω σπουδαστές και κρατικές δαπάνες από την αναλογία της στον πληθυσμό της χώρας].\n• και τόσα άλλα που φτάνουν να γεμίσουν την ατζέντα και του πλέον δύσπιστου οικονομολόγου ή τεχνοκράτη\n[Εν κατακλείδι η Κρήτη το 2002 είχε οκτώ πλεονασματικούς και οκτώ ελλειμματικούς κλάδους.\nΟι οκτώ πλεονασματικοί ήταν η γεωργία, κτηνοτροφία, δάση 1,64, ξενοδοχεία, εστιατόρια, 1,76. Άλλες κοινωνικές και προσωπικές δραστηριότητες, 2,17, Διαχείριση ακίνητης περιουσίας, 1,11. Εκπαίδευση 1,10, κ.λπ..\nΕλλειμματικοί ήταν η μεταποίηση 0,24, μεταλλεία, ορυχεία, 0,25, κατασκευές 0,72 κ.λπ. (ΕΣΥΕ 2002)]\nΚαιρός λοιπόν να δούμε τι φωνάζει ο λαός στα χωριά, στις πόλεις, στην περιφέρεια, στα καφενεία, στις οικογενειακές συγκεντρώσεις, κλπ.\nΔεν είμαστε εμείς που θα πούμε τι πρέπει να γίνει. Άλλωστε δεν είναι ο ρόλος μας αυτό. Οι δημοσιογράφοι καταγράφουν και παρουσιάζουν. Ο λαός αποφασίζει!\nΤελευταίως και ειδικότερα μετά την παρουσίαση της «χρεοκοπημένης» Ελλάδας, γιατί περί αυτού ο λόγος και ας μας το χρυσώνει το χάπι ο πρωθυπουργός, στα Κρητικά στόματα ακούγεται ολοένα και εντονότερα η πρόταση Αυτονομίας της Κρήτης. Πολύ ντόρος! Τι σημαίνει όμως αυτό;\nΕίχε κάνει λόγο θυμόμαστε, τον Δεκέμβριο του 2008 ο αείμνηστος συνάδελφος δημοσιογράφος Νίκος Κακαουνάκης για το ίδιο θέμα στο MEGA (21/12/08) και έπεσε όλη η Ελλάδα να τον φάει. Και τι δεν του κατονομάσανε. Τι προδότη τον είπαν, τι λαμόγιο και ένα σωρό άλλα επίθετα. Μα καλά σε αυτή τη Δημοκρατική χώρα, όποιος τολμά να εκφραστεί ανοιχτά τον τρώμε.\nΕπί τω πρακτέο (sic)\nΠοιους ΔΕΝ ωφελεί η τυχόν αυτονομία της Κρήτης ή η οικονομική ανεξαρτησία της. Μήπως εκείνους που διοικούν τη χώρα κατασπαταλώντας χρόνια τώρα το δημόσιο ταμείο; Δηλαδή την πλειονότητα των πολιτικών που απέτυχαν όλα τα περασμένα χρόνια να εξυγιάνουν το κατά πολλούς … Ελλαδιστάν.\nΈσοδα - Έξοδα\n• Η Κρήτη φιγουράρει πρώτη στη λίστα μεταξύ των δεκατριών Ελληνικών «Καποδιστριακών» περιφερειών στο τι συνεισφέρει στο Γενικό Ταμείο του Κράτους. [Πρόκειται για ασύστολο ψεύδος. Έτσι, ενώ το 2003 το ΑΕΠ της Κρήτης ήταν το 5,3% του συνόλου, οι φορολογούμενοι του 2004 ήταν 5, 2%, το δηλωθέν εισόδημα 4,5% του συνόλου και ο φόρος εισοδήματος το 3,5% του συνόλου. Δηλαδή η Κρήτη πλήρωνε σε φορολογία πολύ λιγότερα από όλες σχεδόν τις περιφέρειες της Ελλάδας, παρά το σχετικά υψηλό εισόδημά της! Οι εσωτερικές περιφερειακές ανισότητες οι μικρότερες στην Ελλάδα, (δείκτης Gini 0,0167) Συμμετοχή στο ΑΕΠ 2007 4,8% του συνόλου και 4η περιφέρεια.]\nΠοια η θέση της στο τι παίρνει ανταποδοτικά; Ενδέκατη με 4,5% του ΑΕΠ!!!\n[Πρόκειται για κραυγαλέα ψευδολογία, διότι ακόμα και αυτό το ποσοστό αντιπροσωπεύει υψηλή θέση πανελλαδικά και βέβαια παραμένει πολύ μεγαλύτερο ακόμα και από τον φόρο εισοδήματος της Κρήτης που, όπως είδαμε, είναι μόνο 3,5% του συνόλου!\nΣύμφωνα με τον Ιωάννη Ψυχάρη, Επίκουρο Καθηγητή Περιφερειακής Οικονομικής Πανεπιστήμιου Θεσσαλίας («Η περιφερειακή κατανομή των δημοσίων επενδύσεων στην Ελλάδα (1976 – 2001)»περ. Επιστημονικό Marketing Management Επικοινωνία Μάιος 2006) ως προς την κατανομή των δημοσίων επενδύσεων κατά κεφαλή τα τελευταία χρόνια η Κρήτη έχει αναβαθμιστεί σημαντικά. Διαβάζουμε: «Ως προς τα κατά κεφαλήν μεγέθη [ ] η Αττική και η Κεντρική Μακεδονία βρίσκονται στη 10η και 12η θέση αντίστοιχα Την περίοδο 1982-1987, έναντι της περιόδου 1976-1981, αναβαθμίζεται η Κρήτη (από την 7η θέση στην 5η) και η Ανατ. Μακεδονία και Θράκη (από την 4η θέση στην 3η). Αντίθετα υποβαθμίζονται οι περιφέρειες της Νότιας Ελλάδας, η Δυτική Ελλάδα (από την 3η θέση στην 6η) και η Πελοπόννησος (από την 6η στη 8η θέση). Η σημαντικότερη ενίσχυση σε απόλυτα μεγέθη κατά την περίοδο 1982-1987 έναντι της περιόδου 1976-1981 παρατηρείται στην Κρήτη (από την 11η θέση στην 6η). Αντίθετα, η σημαντικότερη υποβάθμιση παρατηρείται στις περιφέρειες Αττικής (από την 5η στη 12η θέση) και Δυτικής Ελλάδας (από την 4η στη 10η θέση). Την περίοδο 1988-1993, η κατάταξη των περιφερειών παραμένει σταθερή. Την περίοδο 1994-1999 αξιοσημείωτη είναι μόνο η μεταβολή της περιφέρειας Δυτικής Ελλάδας από την 10η στην 4η θέση». Και καταλήγει ο συγγραφέας: «Συνολικά προκύπτει ότι στην 26-ετία 1976-2001, η πολιτική δημοσίων επενδύσεων είχε αναδιανεμητικό χαρακτήρα».\nΔηλαδή η Κρήτη αναβαθμίζεται στην απορρόφηση δημοσίων επενδύσεων και κατά κεφαλήν και συνολικά, σε πλήρη αντίθεση με τις ψευδολογίες του Κασιμάτη.]\nΚαι ας κάνουν λόγο για το ότι απορροφούμε μεγάλο ύψος επιδοτήσεων. Αυτά πάνε στο Golden Boys  του νησιού.  Ας τα πουν αυτά στα καθημερινά θύματα του ΒΟΑΚ, ας τα πουν στον αγρότη που βλέπει το λάδι του να πωλείται στα ράφια των Ελληνικών σούπερ μάρκετ επτά ευρώ το λίτρο όταν ο ίδιος το πουλάει με το ζόρι δυο και δυόμιση ευρώ. Τα ίδια με τη φέτα, το αρνάκι μας και τόσα άλλα. [ ]\nΆλλοι πάλι εκφοβίζουν διακριτικά το Κρητικό λαό σπέρνοντας χρόνια τώρα την φημολογία περί του αν θα μείνουμε μονάχοι μας, θα μπουν οι Τούρκοι από το παράθυρο, όπως και στη Κύπρο. [ ]\nΣήμερα η Κρήτη δεν έχει κανένα απολύτως ορατό κίνδυνο και από πουθενά. Άλλωστε η ακρογωνιαία γεωγραφική της θέση την κάνει άκρως αγαπητή και συμπαθή σε Αμερική & Ευρώπη, που είναι κάτι παραπάνω από βέβαιο ότι ουδείς αγγίζει τα πλούσια παιδιά. Και ας μην ξεχνάμε λένε πολλοί ότι για τη ύπαρξη της Αμερικανικής βάσης, της μοναδικής στην Ελλάδα, ωφελείται οικονομικά η χώρα, δίχως να παίρνει «φράγκο» ο φυσικός γεωγραφικά οικοδεσπότης, που δεν είναι άλλος από την ίδια τη Κρήτη.\nΜε άλλα λόγια, καμία αποζημίωση για τα πυρηνικά που έχουμε μαζέψει στη Σούδα.\nΔιότι εμείς όσο και αν ψάξαμε, δεν βρήκαμε. Μα τι είχε η Κύπρος και οι πολίτες της ευημερούν;\nΑγαπητοί αναγνώστες, το 75% των Κρητικών σε ηλεκτρονική δημοσκόπηση του 2009 δείχνει να επιμένει στο άνοιγμα του φακέλου «2012-ΑΥΤΟΝΟΜΙΑ».\nΤο 80% των Ελλήνων από την ηπειρωτική Ελλάδα αντιδρά έντονα σε αυτό.\nΑναρωτιέται κανείς; Γιατί τέτοια φαγωμάρα;\nΚαι γιατί οι πολιτικοί μας δεν παίρνουν θέση; Γιατί σιωπούν; [ποια είναι αυτή η δημοσκόπηση που αναφέρει ο δημοσιογράφος;]\nΣυναντήσαμε προ καιρού στην ιστοσελίδα του κυβερνητικού Βουλευτή του Νομού κ. Μανώλη Όθωνα τα παρακάτω και σας τα παραθέτουμε αυτούσια:\n«Η διοργάνωση των «Παιχνιδιών των Νήσων» της Ευρωπαϊκής Ένωσης, που φέτος πραγματοποιούνται στην Κορσική (21/05/2007), παρουσίασε πολλές και ενοχλητικές εκπλήξεις: Η αποστολή της Κρήτης καταφθάνοντας στο αεροδρόμιο της Κορσικής ήρθε αντιμέτωπη με μια δυσάρεστη έκπληξη. Οι διοργανωτές στα επίσημα έντυπα που μοίρασαν εμφανίζουν την Κρήτη με τη σημαία της Κρητικής Πολιτείας σε αντίθεση με την αποστολή της Κέρκυρας που συμβολίζεται με την ελληνική σημαία.\nΜετά βέβαια τις διαμαρτυρίες των Νομαρχών και των άλλων Ελλήνων που συμμετείχαν αποσύρθηκαν. Η σημαία της Κρητικής Πολιτείας δεν είναι η πρώτη φορά που χρησιμοποιείται από κάποιους ανεγκέφαλους ή επιτηδείους:\n• Στη δεκαετία του 1980 υπήρξε σχετική έξαρση του φαινόμενου εμφάνισης της σημαίας αυτής,\n• Αμερικανικές Κυβερνητικές Υπηρεσίες, δεκάδες Πανεπιστήμια των ΗΠΑ, τα Καναδικά Ταχυδρομεία, εταιρείες Αμερικανικών συμφερόντων, όπως η UNITED AIRLINES, η NASA κ.ά, χαρακτηρίζουν επίσημα, εκ παραδρομής ή από οργανωμένη συγχορδία, την Κρήτη ως ανεξάρτητο Κράτος!\n• Μία τεράστια σημαία της Κρητικής Πολιτείας ανάρτησαν στην κερκίδα νεαροί από τα Μάλια στην έναρξη της διεξαγωγής του τελικού Κυπέλλου ΕΠΣΗ στο Παγκρήτιο Στάδιο στις 18 Απριλίου 2007 με τίτλο « ΑΝΕΞΑΡΤΗΣΙΑ 2012».\n• Μια ημέρα μετά μαθητές σχολείου από το Ηράκλειο, το οποίο επισκέφτηκε το ελληνικό Κοινοβούλιο, είχαν σταμπαρισμένη στις μπλούζες τους τη σημαία της Κρητικής Πολιτείας.\n• Πολλά ιδιωτικά αυτοκίνητα στο Ηράκλειο φέρουν αυτοκόλλητα σήματα με την εν λόγω σημαία.\n• Ιστοσελίδες αναρτούν την παραπάνω σημαία και προβαίνουν σε ανιστόρητους ισχυρισμούς περί ανεξαρτησίας της Κρήτης!!!!!!\nΣύμφωνα με δημοσιεύματα στο περιοδικό monthlyreview. ( 09/05/2007), πηγή του προβλήματος είναι ξένη χώρα της Δυτικής Ευρώπης που φιλοξενεί ίδρυμα που ασχολείται με τις «Εθνικές μειονότητες». Να σημειωθεί ότι η σημαία αυτή, ΔΕΝ αποτέλεσε ποτέ σημαία ανεξάρτητου Κράτους της Κρήτης, αλλά της λεγόμενης Κρητικής Πολιτείας, που βρισκόταν υπό την εποπτεία και την κατοχή των μεγάλων δυνάμεων της εποχής (Αγγλία, Ρωσία, Γαλλία, Ιταλία).\n1. Σε τι ενέργειες προτίθεστε να προβείτε για την αντιμετώπιση αυτού του φαινομένου από ξένες χώρες και οργανισμούς; 2.Οι υπηρεσίες ασφαλείας της χώρας μας δραστηριοποιούνται προς την κατεύθυνση της αναζήτησης των ηθικών αυτουργών του φαινομένου;\nΚαι ρωτάμε; Γιατί τέτοιο μένος από εκλεγμένους πολιτικούς για κάποιους που τολμούν να εκφράσουν τις προσωπικές τους θέσεις με τόσο απλά και ειρηνικά μέσα;\nΣτα ανωτέρω δεν είδαμε ούτε προστριβές, ούτε τραβηγμένες κινήσεις.\nΤι σχέση μπορεί νά΄ χει ο απλοϊκός αγρότης η ο σκληρά εργαζόμενος επιχειρηματίας στη Κρήτη με τα διεθνή καρτέλ; Και εν τέλει τα καρτέλ ζητούν ενιαία κράτη για να τα διαχειρίζονται ευκολότερα και όχι πολλά κοκόρια να διαφεντεύουν το τόπο τους. Επομένως για ποια “ξένα κέντρα” κάνουν λόγο μερικοί;\nΚαι ποιο είναι το έγκλημα, όταν κάποιοι διαδηλώνουν ειρηνικά ή κολλούν αυτοκόλλητα στα ι.χ. τους; Γιατί πρέπει ντε και καλά να είναι καθοδηγούμενοι από ξένα κέντρα και να κινδυνολογούμε αορίστως, κατευθύνοντας τον κόσμο σε άλλα συμπεράσματα, σε μια προσπάθεια να «κουκουλώσουμε» την αλήθεια, ρωτούν εκείνοι που τα κραυγάζουν, λέγοντας ότι η ιστορία αυτή … δεν έχει ούτε δάκρυ, ούτε «Δράκο»!\nΚαι εμείς τα καταγράφουμε.\nΑς δούμε όμως ποιοι κινδυνολογούν. [ ]\n[ ] Εν κατακλείδι, όσα μικρά κρατίδια είναι αυτόνομα, ευημερούν. Γιατί; Βλέπε Κύπρο, Λουξεμβούργο, Μάλτα, Μόντε Κάρλο, Σαν Μαρίνο, Εμιράτα και τόσα και τόσα άλλα. Ας ρίξουμε μια ματιά τι γίνεται σε αυτά και ας διδαχθούμε.\nΑυτοί που κυβερνούν το πλανήτη δεν χρειάζονται χώρες – ομοσπονδιακά κράτη - απλά για να μπορούν να κάνουν το κουμάντο τους ευκολότερα. Ένας μόνο πρόεδρος ή πρωθυπουργός αποτελεί ευκολότερο έργο για ρεμούλα και οικονομικά αλισβερίσια όπως αυτό της SIEMENS του Βατοπεδίου, του Χρηματιστηρίου, του ΔΝΤ, κλπ.\nΡωτούν λοιπόν αρκετοί και συνηγορούμε και εμείς σε αυτό. Παραδειγματικά λοιπόν, γιατί εφόσον ήμαστε ελεύθερη αγορά και έχουμε ελεύθερη διακίνηση αγαθών, η τιμή της βενζίνης πλέον στο Ρέθυμνο αγγίζει το 1,70 το λίτρο. Στην γειτονική μας Αίγυπτο με ένα ευρώ αγοράζουμε επτά (7) λίτρα!\nΓιατί λοιπόν η Ένωση πρατηριούχων του Ρεθύμνου δεν έχει το δικαίωμα να ναυλώσει ένα γκαζάδικο και να φέρει καύσιμο από την Αίγυπτο, λίγα μόλις μίλια απόσταση, με στόχο να πωλείται η αμόλυβδη στα 0,20 το λίτρο με όλα τα οφέλη για εμπόριο και νοικοκυριά; Όχι, απαντά η κυβέρνηση. Θα αγοράζεται (sic) από τα Ελληνικά πετρέλαια, συμφερόντων 2 μεγάλων οικογενειών με πελατειακές σχέσεις με τις εκάστοτε κυβερνήσεις, χρόνια τώρα!\n«Λύσεις υπάρχουν» μας είπε ο βουλευτής του ΣΥΡΙΖΑ κ. Μιχάλης Κριτσωτάκης προ ημερών, φιλοξενούμενος στην εκπομπή «Πρωινό Δελτίο» του Μελωδία 102,7 καταδεικνύοντας άλλες αγορές όπως την Αιγυπτιακή, όπου εκεί η αμόλυβδη πωλείται με 0,20 το λίτρο. Δυστυχώς όμως η κυβέρνηση παρότι έχουμε «ελεύθερη αγορά», μας υποχρεώνει σε ένα καθεστώς ομηρίας στα «Ελληνικά Πετρέλαια» με τα γνωστά αποτελέσματα για την γενική οικονομία μας, αφού είναι Ηλίου φαεινότερο ότι η τιμή της βενζίνης είναι αυτή που καθορίζει τις τιμές σε εμπόριο και παροχή υπηρεσιών. [ ]\n«Ένας αναγνώστης, πολιτικός επιστήμων στο επάγγελμα, μας είπε:\n“Αυτόνομη Κρήτη, ικανή να διαχειριστεί τα πλούσια παράγωγά της, με δικές της διακρατικές συνεργασίες με γειτονικά και όχι μόνο κράτη, (όπως το παράδειγμα με τα καύσιμα) με offshore εταιρίες εντός, με Κρητικά πολιτικά μυαλά, άξια να ηγηθούν, αποτελούν το σημείο αναφοράς για τα όσα λέγονται περί Αυτονομίας της Κρήτης”.\nΕμείς απλώς καταγράφουμε το παλμό της Κρητικής βούλησης που κατά συντριπτική πλέον πλειονότητα το ζητούν. Δεν διαδηλώνουμε απεικονίζουμε μια πραγματικότητα.\nΕν κατακλείδι, η Κρήτη έχει όλα εκείνα τα εφόδια όχι απλά για να επιβιώσει, αλλά για να μεγαλουργήσει.\nΚαι κυρίως … να είναι σε θέση να δανείζει και όχι να δανείζεται!\nΑς πάρει λοιπόν τη θέση που αξιοκρατικά της ανήκει, Πανελλαδικά ή ας σκεφτούν οι πολίτες τι πρέπει να γίνει.\nΟμοσπονδιακή Δημοκρατία Ελλάδας;\n“… μην βλέπουμε το δένδρο και χάνουμε το δάσος”\nΠριν από μερικές εβδομάδες η ΡΕΘΕΜΝΙΩΤΙΚΗ ΑΓΟΡΑ κατέθεσε ένα πεντασέλιδο άρθρο της με τίτλο «Που οδεύομαι;(!) Πολλοί μιλούν για αυτονομία»\nΕίχαμε υποσχεθεί ότι αυτό ήταν το πρώτο μέρος ενός εκτενούς ρεπορτάζ που διενεργούμε εδώ και τριάμισι χρόνια. Οι τοποθετήσεις χιλιάδων αναγνωστών πραγματικά μας εντυπωσίασαν. Άλλοι (εκ της Κρήτης κυρίως) εκφράστηκαν περί της πλήρους αυτονόμησης του νησιού και το χειροκρήτησαν. Άλλοι πάλι θεώρησαν το άρθρο προδοτικό, Άλλοι (εκ της υπόλοιπου κυρίως Ελλάδας) φοβήθηκαν ότι μια εφημερίδα προερχόμενη από τη Κρήτη, άνοιξε τον Ασκό του Αιόλου για την αυτονομία της Κρήτης.\nΗ αλήθεια αγαπητοί μας αναγνώστες είναι ότι η “ΡΕΘΕΜΝΙΩΤΙΚΗ ΑΓΟΡΑ” δεν πήρε προβεβλημένη θέση για το αν η Κρήτη πρέπει να αυτονομηθεί ή όχι και το στίγμα της εφημερίδας δεν ετέθη σε «κοινή θέα»! [ ]\nΉρθε λοιπόν η ώρα να δώσουμε το στίγμα μας και το τι αληθινά πρεσβεύουμε.\nΕίναι πολλοί αυτοί που φοβούνται την πλήρη αυτονόμηση της Κρήτης θεωρώντας ότι θα χάσουν ένας σημαντικό «αιμοδότη» της Ελλάδας στο Α.Ε.Π.\nΤο 2009 και σύμφωνα με τα επίσημα στοιχεία η Κρήτη έδωσε στο Α.Ε.Π.το 13% και έλαβε ανταποδοτικά μόνο το 4,5%. Ομοίως τα στοιχεία κάνουν λόγο για τα ίδια σχεδόν νούμερα σε προσφορά και ανταπόδοση και τα 12 προηγούμενα Καποδιστριακά χρόνια, ομοίως και τα ημερολογιακώς, πίσω από αυτά.\n[ο δήθεν αντικειμενικός δημοσιογράφος όχι μόνο συνεχίζει τα ασύστολα ψεύδη, αλλά τα διογκώνει ακόμα περισσότερο, ισχυριζόμενος ότι η Κρήτη συμμετέχει με 13% στο ελληνικό ΑΕΠ (!) ενώ δείξαμε πως είναι κάτω από 5% και μάλιστα η Κρήτη υποφορολογείται.]\nΓιατί λοιπόν αυτή η άδικη μεταχείριση της Κρήτης όλα τα χρόνια από την μεταπολίτευση και τούδε;\nΤο ζήτημα όμως δεν είναι Παγκρήτιο! Για τα ίδια παραπονιούνται και οι Έλληνες [ ]\nΗ εφημερίδα λοιπόν, στοιχείο που κατέθεσε και στο πρώτο δημοσίευμα, επικαλείται το Αμερικάνικο και Γερμανικό μοντέλο Ομοσπονδιακής αυτοδιοκητικής διακυβέρνησης. [ ]\nΕπομένως η λύση που προτείνουμε δεν είναι και δεν ήταν ποτέ η πλήρη αυτονομία της Κρήτης, αλλά η μερική αλλαγή του συντάγματος της χώρας με σκοπό να οδηγηθούμε σε ένα Ομόσπονδο κράτος, όπου η κάθε μεγάλη περιφέρεια ξεχωριστά θα μπορεί να ορίζει οικονομικώς ανεξάρτητα τη τύχη της, να ορίζει αλλά και να ελέγχει καλύτερα το πλούτο της και να σμιλεύει ορθότερα και αποδοτικότερα τη κληρονομιά της.\nΆλλο Κρήτη και άλλο Ελλάδα;\nΌχι βέβαια!! Η Κρήτη είναι Ελλάδα και ουδείς οραματίζεται μια Κρήτη αυτόνομη και πλήρως αποκομμένη από την υπόλοιπη χώρα.\nΌμως οι χιλιάδες αναφορές στα site και blogs του ιστοτόπου (διαδικτύου) που αναφέρονται για προδοτικές εφαρμογές και σκέψεις Κρητικών, καταμαρτυρούν μια αδικαιολόγητη ανησυχία μεταξύ των  Ελλήνων εκτός Κρήτης.\nΗ εφημερίδα μας είναι θέμε δε θέμε Κρητική. Απευθύνεται κυρίαρχα σε Κρητικούς.\nΌταν το σπίτι σου καίγεται, δεν κοιτάς το σπίτι του γείτονα, ή μήπως θελουν κάποιοι να μας πείσουν ότι όταν όλα τα σπίτια στη γειτονιά καίγονται θα αφήσουν τα κοπέλια τους να καούν για να σβήσουν τη φωτιά του γείτονα;\nΈτσι λοιπόν στη Κρήτη γίνονται γόνιμες συζητήσεις για το τι μπορεί να αλλάξει. Και μέσα από αυτές τις συζητήσεις, ποιος ξέρει … μπορεί να δοθούν λύσεις για να αλλάξει όλη η χώρα προς το καλύτερο.\nΦτωχιές και πλούσιες γειτονιές\nΠάμε όμως και στο δια ταύτα!\nΗ Θράκη είναι φτωχιά. Θα συμφωνήσουμε. Ομοίως και η Ήπειρος.\nΟμοίως όμως και τα Σφακιά ή περιοχές στον Μυλοπόταμο.\nΌπως λοιπόν μέσα σε ένα ομόσπονδο Ελληνικό κράτος με 7 ίσως οικονομικά ανεξάρτητες περιφέρειες, η Μακεδονία θα απορροφήσει την Θράκη και η Θεσσαλία την Ήπειρο, έτσι και η Κρήτη θα απορροφήσει τις δικές της φτωχές περιοχές που αποδεδειγμένα έχει.\nΤι πετυχαίνεις λοιπόν εκείνη τη στιγμή;\nΔημιουργείς επτά ομόσπονδα, οικονομικώς ανεξάρτητα κράτη μέσα στην Ελλάδα, υπό ομοσπονδιακό καθεστώς διακυβέρνησης, τα οποία θα απορροφήσουν τις φτωχότερες γείτονες περιοχές τους και οπλίζεσαι έτσι αδρά απέναντι στους κερδοσκόπους, αφού ο δικαιωματικός σου πλούτος είναι σε σαφώς καλύτερα χέρια.\nΑυτή προφανώς είναι και εν μέρει η θέση του πρωθυπουργού όταν συζητά για σύμπτυξη του Ελληνικού κοινοβουλίου σε 200 βουλευτές και επτά οικονομικά ανεξάρτητες περιφέρειες στην Ελλάδα, ως μεταγενέστερη σκέψη του “Καλλικράτη”.\nΗ Κρήτη όπως καταθέσαμε και στο πρώτο μέρος του ρεπορτάζ είναι η πλέον πλουτοπαραγωγική περιοχή της Μεσογείου.\nΠολλοί μας κατηγόρησαν ή κατηγορούν τον Κρητικό ότι οραματίζεται μια Κρήτη πλήρως αυτόνομη με τη σημαία με το ένα κόκκινο τεταρτημόριο και το αστέρι. Τα ίδια και με τα 100 χρόνια της Ένωσης με την Ελλάδα βάσει της Συνθήκης του Λονδίνου.\nΓια να αποτυπώσουμε λοιπόν την πραγματικότητα, η σημαία με τα τρία τεταρτημόρια μπλε και το ένα τεταρτημόριο κόκκινο, συμβολίζει:\n• τρία τεταρτημόρια μπλε: την Ελληνική πλειονότητα, τότε.\n• ένα τεταρτημόριο κόκκινο: την Τουρκική μειονότητα, τότε\n• Το αστέρι εντός του κόκκινου τεταρτημόριου: Την υπεροχή του Σουλτάνου στη Κρήτη, τότε.\nΕπειδή όμως Τούρκοι σήμερα δεν ζουν στη Κρήτη και επειδή ο σουλτάνος δεν υφίσταται ούτε καν σαν σκέψη στους σημερινούς Τούρκους, η εν λόγω σημαία δεν έχει καμία απολύτως υφή και δεν θα πρέπει να αποτελεί σύμβολο για κανένα Κρητικό καθόσον ίσως και να εμπεριέχει σημεία ή στοιχεία αποντροπιασμού.(sic)\nΑυτό όμως δεν σημαίνει ότι απαξιώνεται κατά αυτό το τρόπο η Κρητική βούληση που ζητά δια βοής την ανεξαρτησία της.\nΟ δικός μας στόχος και ρόλος λοιπόν είναι να αφουγκραστούμε αυτό το λαϊκό παλμό και να εμβαθύνουμε, δίνοντας στο συμπατριώτη μας να καταλάβει τι είδους ανεξαρτησία μπορεί να οραματίζεται για το καλό των παιδιών μας.\nΟικονομική ανεξαρτησία είναι ο ορατός και γόνιμος τρόπος, με τον οποίο η Κρήτη αλλά και η υπόλοιπη Ελλάδα μπορεί να οδηγηθεί σε καλύτερες ημέρες.\nΑυτό επιτυγχάνεται μέσω της Ομοσπονδιακής Δημοκρατίας, ενός αυτοδιοικητικού συστήματος που σε άλλες χώρες έχει πετύχει αυτά που δεν πέτυχε η Ελλάδα από το 2ο Παγκόσμιο πόλεμο και έπειτα.\nΑυτό είναι το σχέδιο αγαπητοί μας αναγνώστες, αυτή και η πρότασή μας και όχι οι προδοτικές «αυτομολήσεις» που αδίκως αναφέρουν ορισμένοι.


Η Toyota Material Handling παρουσιάζει τις νέες μπαταρίες ιόντων λιθίου που κατασκευάζει η ίδια\nΗ Toyota Material Handling παρουσιάζει τις μπαταρίες ιόντων λιθίου που κατασκευάζει η ίδια\nΠροσφέροντας για πολλά χρόνια μια μεγάλη γκάμα ανυψωτικών μηχανημάτων με μπαταρίες ιόντων λιθίου, η Toyota Material Handling παρουσίασε στην LogiMAT στην Στουτγάρδη στις 13-15 Μαρτίου τις νέες λύσεις μπαταριών ιόντων λιθίου που κατασκευάζει η ίδια, αυξάνοντας έτσι το εύρος των μηχανημάτων Toyota που είναι διαθέσιμα με μπαταρίες ιόντων λιθίου.\nΑπό το 2013 που λάνσαρε στην αγορά την γκάμα ανυψωτικών μηχανημάτων με μπαταρίες ιόντων λιθίου, η Toyota Material Handling είναι ένας από τους ηγετικούς προμηθευτές ανυψωτικών μηχανημάτων με μπαταρίες ιόντων λιθίου. Το 2016, έκανε διαθέσιμα ακόμα περισσότερα ηλεκτροκίνητα παλετοφόρα και order pickers (μηχανήματα συλλογής παραγγελιών) με μπαταρίες ιόντων λιθίου. Από τότε, οι πελάτες της είχαν την δυνατότητα να διαλέξουν ανάμεσα σε μια ευρεία γκάμα ανυψωτικών μηχανημάτων, που περιλαμβάνει ηλεκτροκίνητα παλετοφόρα, μηχανήματα στοίβαξης, μηχανήματα reach trucks, towing tractors (μηχανήματα έλξης), και περονοφόρα ανυψωτικά μηχανήματα αντίβαρου (counterbalance).\nΌλα αυτά τα χρόνια, οι πελάτες της απολάμβαναν τα πλεονεκτήματα των μπαταριών ιόντων λιθίου. Οι μπαταρίες αυτές μπορούν να φορτιστούν ανά πάσα ώρα και στιγμή, εξαλείφοντας έτσι την ανάγκη για αλλαγή της μπαταρίας, την αγορά επιπλέον εφεδρικών μπαταριών και τους μεγάλους χώρους φόρτισης. Επιπλέον, οι μπαταρίες αυτές είναι πιο ενεργειακά αποδοτικές, μειώνοντας τις εκπομπές CO2 και τα ενεργειακά κόστη. Οι μπαταρίες ιόντων λιθίου δεν χρειάζονται συντήρηση, συμβάλλοντας έτσι σε μεγαλύτερους χρόνους λειτουργίας και αύξηση της παραγωγικότητας των πελατών.\nΧρησιμοποιώντας τις ικανότητες και τις δυνατότητες του ομίλου Toyota, οι μπαταρίες ιόντων λιθίου θα έχουν αρθρωτό σχεδιασμό. Αυτό σημαίνει ότι οι πελάτες της Toyota θα μπορούν να αποκτήσουν το σωστό μέγεθος μπαταρίας, το οποίο θα είναι συμβατό με τα operations τους. Ανεξάρτητα από το μέγεθος των operations της κάθε εταιρίας, οι μπαταρίες ιόντων λιθίου της Toyota έχουν γρήγορη επιστροφή επένδυσης (ROI), δίνοντάς σας έτσι την δυνατότητα να τις χρησιμοποιήσετε σε κάθε εφαρμογή, μεγάλη ή μικρή. Τέλος, οι πελάτες της μπορούν να νιώθουν επιπλέον ασφάλεια καθώς οι μπαταρίες αυτές έχουν εκτεταμένη εγγύηση 7 ετών.\nΗ τεχνολογία του μέλλοντος\nΟι έξυπνες διαδικασίες logistics και η φιλοσοφία Logiconomi σας παρέχουν λύσεις που είναι διαθέσιμες σήμερα και παρουσιάζουν το όραμά μας για το μέλλον.\nΡίξτε μια ματιά στην πλήρη σειρά περονοφόρων ανυψωτικών, στην οποία περιλαμβάνονται μηχανήματα reach truck, παλετοφόρα και μηχανήματα συλλογής παραγγελιών.


3.381 rapid test σε 6 μέρες από τον ΕΟΔΥ στη Μεσσηνία-Το νέο πρόγραμμα από τη Δευτέρα 3 Μαΐου - Messinia Live\n513 RAPID TEST ΕΓΙΝΑΝ ΣΗΜΕΡΑ ΣΕ ΚΑΛΑΜΑΤΑ ΚΑΙ ΜΕΣΣΗΝΗ ΑΠΟ ΚΛΙΜΑΚΙΑ ΤΟΥ ΕΟΔΥ\nΤα κλιμάκια του ΕΟΔΥ, από 25/4 – 30/4, πραγματοποίησαν 3.381 ελέγχους σε όλη τη Μεσσηνία.\n1. Πλατεία Καλαμάτας 10:00 – 14:00.\n3. Περιφερειακό Ιατρείο Κοπανακίου 09:30 – 13:30.\n3. Παζάρι Αγίας Τριάδος 08:00 – 14:00.\nΕυχόμαστε Καλή Ανάσταση σε όλο τον κόσμο!\nRelated Items:RAPID TEST ΑΠΟ ΤΟΝ ΕΟΔΥ ΣΤΗ ΜΕΣΣΗΝΙΑ, TOP, ΕΟΔΥ


ΜΟΥΣΕΙΟ ΑΔΕΙΟ | Τούλα Ρεπαπή\nΧρόνος, ματαιώσεις, αναμονές και ελπίδα\nΗ Μαρία Κουλούρη γεννήθηκε στη Χαλκίδα το 1975. Ζει και εργάζεται στην Αθήνα ως λογοθεραπεύτρια, σύμβουλος ψυχικής υγείας και εμψυχώτρια θεατρικής ομάδας ενηλίκων με αυτισμό και νοητική υστέρηση. Θεατρικά της μονόπρακτα έχουν παρουσιαστεί σε μορφή θεατρικού αναλογίου από το Διεθνές Ινστιτούτο Θεάτρου της Αθήνας. Το «Μουσείο άδειο» είναι η πρώτη της ποιητική συλλογή.\nΣτη συλλογή των εικοσιοκτώ ποιημάτων του βιβλίου της «Μουσείο άδειο», αποτυπώνει το σύμπαν της. Ο χρόνος πρωταγωνιστεί, με αφετηρία τα αγάλματα της αρχαιότητας, ενώ άλλοτε παραμένει εντός του παρόντος και της έμπνευσης. Ταυτόχρονα, ο ρόλος της γυναίκας προβάλλει πρωταγωνιστικός, με γραμμική εξέλιξη ζωής, απεικονίζοντας τη βιάση της νιότης για συντροφικότητα από νωρίς και με την εκ των υστέρων συνειδητοποίηση των ματαιώσεων, ονείρων και ελπίδων. Αλλού, ιστορίες μισές, με οπτασίες και φαντάσματα να αιωρούνται με απτό πάντα σαν ανδρικό πρότυπο τον πατέρα.\nΣτη γραφή της υπάρχει επίσης και η σύνδεση με τη θεϊκή δύναμη σαν λατρευτικό, σαν εικόνα του Χριστού, άλλοτε σαν παράκληση και άλλοτε σαν οργή, ή σαν μια χρονική/ ιστορική απαρχή και τοποθέτηση, με εκφρασμένα όλα τα συναισθήματα που μπορεί να νιώσει ο πιστός για τον Θεό. Καίτοι πολλάκις αντί αναστάσεως έρχεται η αναμονή, ταυτόχρονα η θυσία προβάλλει πρόθυμη και για τον αμνό, με την οργή να γεννά μια προσευχή. Να χαθείς!\nΟ έρωτας έχει επίσης μια δυναμική παρουσία που έρχεται και παρέρχεται όταν η λήθη έρχεται, έχοντας μόνο τη φθορά του να επιδείξει. Ενώ η αγάπη, δοτική χωρίς μέτρο, τα ξοδεύει όλα, ακόμη και το χρόνο. Συγχρόνως, ο πόνος παρών, με το φορτίο των επιθυμιών να μετατρέπεται σε ένα μικρό βαγόνι ενός τρένου το οποίο δεν έρχεται ή προσπερνά. Και τότε το σπίτι και η αγκαλιά των γονιών προβάλλει σαν το μόνο καταφύγιο. Εκεί ξεκουράζονται οι πληγές. Όταν γύρω οι ιδέες προδίδονται, τα κορμιά στοιχίζουν, η νίκη δεν έρχεται ποτέ και για απολογισμό δεν υπάρχει χρόνος. Έτσι, η ιστορία επαναλαμβάνεται δυστυχώς. Η Ζωή μοιάζει σαν ένα θέατρο σκιών. Σκοτάδι, φως, σκιές, ήχοι, αποχώρηση, μέχρι την επόμενη αυλαία. Ζωή, μια θεατρική παράσταση που χάνεται όπως ο ύπνος.\nΚαι όσο και αν ο άνθρωπος μετρά τις μέρες σαν κεριά, το φως πάντα φεύγει, κι αυτός ντυμένος με ελπίδα περιμένει το αύριο. Και ο δρόμος της επιστροφής, μπροστά. Επιστροφή στην ίδια χώρα, στο ίδιο χώμα. Οικία, σώμα ή χώμα; Και τέλος το κενό που αφήνει ο θάνατος!\nΗ ποιητική συλλογή της Μαρίας Κουλούρη είναι ένας κόσμος που προβάλλει την πληρότητά του μέσα από ευφάνταστες παρομοιώσεις και εμπνευσμένες ανατροπές, οι οποίες εκφρασμένες με οικονομία λόγου τονίζουν τη βαρύτητα των λέξεων. Σπανίζουν τα κτητικά, αφήνοντας χώρο και ελευθερία όχι μόνο στις λέξεις αλλά και στα νοήματα να απλωθούν στο σύμπαν. Στο σύμπαν του ανθρώπου, όπου μέσα σε ένα αφαιρετικό πλαίσιο δίνει νοήματα/εικόνες χωρίς κορνίζα και αλλού οι εικόνες χτίζονται γύρω του. Τέλος, θα έλεγα πως υπάρχει πόνος για αυτό το περαστικό του ανθρώπου από τη ζωή αλλά και από τη ζωή των άλλων. Σε πολλά ποιήματά της αφήνει το τέλος «ανοιχτό», δίνοντας ευρυχωρία στον αναγνώστη να εισχωρήσει και αυτός και να γράψει/ δώσει το δικό του τέλος.\nΜια ενδιαφέρουσα ποιητική γραφή, όπου αντιπαλεύει το φως με το σκοτάδι, η νίκη με την ήττα, η ζωή με το θάνατο. Ωστόσο, αν και στα ποιήματα υπάρχει ο πόνος για την περιπέτεια της ζωής, υπάρχει και η πληρότητα που δίνουν οι ρωγμές της ελπίδας, του έρωτα, της αγάπης και της επιστροφής, οι οποίες επιτρέπουν στο φως να μπει και να γιατρέψει ήττες και πληγές.\nΣυγγραφέας Μαρία Κουλούρη\nPrevious ProjectΠΡΑΣΙΝΕΣ ΜΕΤΑΚΙΝΗΣΕΙΣ ΣΤΙΣ ΠΟΛΕΙΣ\nNext ProjectΟ ΠΑΡΑΔΕΙΣΟΣ ΥΠΑΡΧΕΙ


Πολιτική Επιθεώρηση: Αναβάθμιση της συμμετοχής στην κυβέρνηση και πρωτοβουλίες για την Κεντροαριστερά\nΤου Νίκου Μπίστη, Ομιλία στην Κ.Ε. της ΔΗΜΑΡ, Μεταρρύθμιση,\nΑν ψήφιζα στην ΚΕ θα έδινα, χωρίς ενθουσιασμό, την ψήφο μου στην εισήγηση. Μας εξασφαλίζει μια συνέχεια. Θα προτιμούσα να προετοίμαζε μια τομή. Πριν 7 μήνες πήραμε μια ιστορική απόφαση που έσωσε την χώρα. Την πιστώνεται η ΚΕ του κόμματος και βέβαια ο Φώτης Κουβέλης. Με αυτήν πορευόμαστε αλλά είναι φανερό ότι η προωθητική της δύναμη εξαντλείται. Είμαστε μπροστά σε σταυροδρόμι αποφάσεων που έπρεπε να πάρουμε χτες . Είναι χαρακτηριστικός ο τρόπος που μας αντιμετωπίζουν το τελευταίο διάστημα. Σταχυολογώ εκφράσεις που εμποτίζουν την κοινή γνώμη : «πατάτε σε δυο βάρκες», «στήριξη αλά καρτ» « στις δύσκολες αποφάσεις βγαίνετε έξω» « και που διαφωνείτε, στο τέλος γίνεται ότι θέλει ο Σαμαράς» « κόμμα τύπου Γκένσερ που δεν αποκλείεται αύριο να συνεργαστεί με τον ΣΥΡΙΖΑ». Μπορεί οι αιτιάσεις αυτές να μην ανταποκρίνονται στην πραγματικότητα, αν και πρέπει να παραδεχθούμε ότι έχουμε δώσει λαβές για κριτική.\nΔεν μπορεί να μας διαφεύγει ότι δεν υπάρχει ο ενθουσιασμός που υπήρχε πριν δυό μήνες όταν φαινόταν ότι είμαστε έτοιμοι να πάρουμε μεγάλη πρωτοβουλία για την κεντροαριστερά. Δεν υποτιμώ την προσέλευση διανοουμένων στο Χυτήριο ούτε την επιτυχία της εκδήλωσης για το πολιτικό σύστημα. Δεν τις υπερεκτιμώ όμως γιατί αφορούσαν τον πολύ σκληρό μας πυρήνα, που και αυτός όπως είδαμε στα αποτελέσματα της ΑΡΜΕ στην ΠΟΣΔΕΠ δεν απέφυγε την πίεση. Αντιθέτως πρέπει να μας προβληματίσουν τα ποσοτικά και τα ποιοτικά ευρήματα στις μετρήσεις του τελευταίου δίμηνου. Το βέλος οριακά είναι προς τα κάτω. Ταυτοχρόνως ο Σαμαράς πιστώνεται την όποια επιτυχία της κυβέρνησης και η κοινή γνώμη επιβραβεύει την αποφασιστικότητα του στην αντιμετώπιση υπερβολικών κινητοποιήσεων . Ο ΣΥΡΙΖΑ έπιασε οροφή και ένα κομμάτι της τυφλής αντισυστημικής ψήφου του πάει κατ’ ευθείαν στην Χρυσή Αυγή. Το ΠΑΣΟΚ σταμάτησε την πτωτική του πορεία και βαδίζει προς συνέδριο μερικής συσπείρωσης. Σύντομα ο ανταγωνισμός για την τρίτη θέση θα ευνοήσει ένα σταθεροποιημένο ΠΑΣΟΚ. Μια εύθραυστη παγίωση του πολιτικού σκηνικού παρουσιάζεται. Ένα ερώτημα υπάρχει για μας : πως παρεμβαίνουμε στην συγκυρία. Δύο προτάσεις υπάρχουν. Η μία – που την σέβομαι όταν είναι καθαρή και όταν διατυπώνεται στις ακραίες της συνέπειες – μας προτείνει άμεσα να φύγουμε από την κυβέρνηση και έμμεσα να συνεργαστούμε με τον ΣΥΡΙΖΑ. Η άλλη που την υιοθετεί η εισήγηση χωρίς όμως να την ολοκληρώνει ως προς τις συνέπειες της μπορεί να δώσει προοπτική. Η πρόταση αυτή απαιτεί παράλληλη δράση τόσο στην κυβέρνηση , όσο και στον χώρο της κεντροαριστεράς. Σύμφωνα με αυτήν οχι μόνο μένουμε στην κυβέρνηση αλλά αναβαθμίζουμε την παρουσία μας, με ότι αυτό συνεπάγεται. Συνδιαμορφώνουμε πολιτική σε όλα τα επίπεδα. Και έτσι ελέγχουμε καλύτερα και με δικαίωμα βέτο την αξιοκρατική και σύμφωνα με τους νόμους και την ηθική επιταγή στελέχωση του κράτους. Έτσι δεν θα τρέχουμε εκ των υστέρων πίσω από αποφάσεις, όταν με το ετσι θέλω καταργείται το ΕΚΕΒΙ , απολύεται ο Σπυρόπουλος και ο Τράγκας είναι στην πόρτα της ΝΕΤ, όταν επι μήνες προετοιμάζεται η συντηρητική στροφή στο μεταναστευτικό, ενώ το κράτος αποκτά έντονα γαλάζιο χρώμα. Όταν διαφωνούμε στυλώνουμε τα πόδια και τότε η διαφωνία μας δεν αντιμετωπίζεται με ελαφρότητα και εκφράσεις κατανόησης σαν αναγκαίο αλλά χωρίς συνέπειες κακό . Και ταυτοχρόνως στο μείζον θέμα για το οποίο μπήκαμε στην κυβέρνηση που είναι η διάσωση της χώρας, υπόθεση για την οποία διεξάγεται σκληρός πόλεμος με τον ΣΥΡΙΖΑ, με το ΚΚΕ , τους ψεκασμένους και τους φασίστες αναλαμβάνουμε την ευθύνη των συνεπειών αυτής της επιλογής μας. Στα δύσκολα είμαστε εκεί. Και τα δύσκολα έπονται γιατί έχουμε μπροστά μας ιδιωτικοποιήσεις όχι μόνο συμφωνημένες αλλά και αναγκαίες. Είναι ο λόγος της διαφωνίας που είχαμε πολλοί με το «παρών» στα μέτρα, που ανατροφοδοτήθηκε με την στάση μας στην επίταξη των εργαζομένων στο μετρό και την ανοικτή σε κάθε ερμηνεία σιωπή μας για την επιστράτευση της ΠΝΟ. Διατύπωση όπως «θεωρούμε την απόφαση για επιστράτευση αυστηρή» προδίδει μια απέραντη αμηχανία. Τι πάει να πει αυστηρή; Η είναι αναγκαία και την στηρίζουμε η υπάρχει άλλη λύση και την αποτρέπουμε. Η αισχυντηλή διατύπωση διαφωνίας χωρίς να αποτρέπει το αποτέλεσμα μας εκθέτει στην κατηγορία είτε της αδυναμίας ή – ακόμα χειρότερα – της συμπαιγνίας. Προτείνω λοιπόν αντιστροφή στάσης και προτεραιοτήτων μέσα στην κυβέρνηση. Ορισμένοι πιστεύουν ότι με αυτή την «κεντρώα» όπως νομίζουν στάση υποσημείωσης της διαφωνίας μας ,κερδίζουμε. Είμαι βέβαιος ότι χάνουμε προς δυο κατευθύνσεις. Αυτοί που διαφωνούν με τις επιλογές της κυβέρνησης δεν θα μας συμπαθήσουν επειδή εμείς διαφωνούμε με την επίταξη, χωρίς μάλιστα και να την αποτρέπουμε. Αυτοί έχουν πάρει τον δρόμο για ΣΥΡΙΖΑ και θέλουν να μας πάρουν μαζί τους. Και αυτοί που δεν θέλουν τον εαυτό τους όμηρο ακραίων συνδικαλιστικών ηγεσιών και αντιλαμβάνονται ότι η χώρα θα μπεί σε περιπέτεια από τον ανταγωνισμό αδιαλλαξίας ΣΥΡΙΖΑ – ΚΚΕ επίσης δεν θα μας συμπαθήσουν επειδή αποφεύγουμε την δύσκολη απόφαση. Σαν αποτέλεσμα ενισχύεται το αρχηγικό προφιλ του Σαμαρά αλλά και του Βενιζέλου που χωρίς την δική του συνηγορία η κυβέρνηση θα είχε δυο φορές παραλύσει. Αντιθέτως θεωρώ σωστή την στάση μας απέναντι στα φαινόμενα τρομοκρατίας και αστυνομικής βίας. Παραμείναμε κάθετοι απέναντι στην τρομοκρατία και δεν ενδώσαμε σε ψευτοκοινωνιολογικές αναλύσεις . Επίσης πολύ σωστά και μετρημένα η εισήγηση αντιμετωπίζει το λάθος του ΔΝΤ.


Ισραήλ: Στον Μπένι Γκαντς η εντολή για σχηματισμό κυβέρνησης – EuroKerdos Magazine\nΟ ισραηλινός πρόεδρος Ρεουβέν Ρίβλιν θα αναθέσει διερευνητική εντολή στον στρατηγό εν αποστρατεία (ε.α) Μπένι Γκαντς, τον βασικό αντίπαλο του Νετανιάχου στις εκλογές της 17ης Σεπτεμβρίου, αφού καμιά κοινοβουλευτική ομάδα δεν πρόβαλε ένσταση χθες.\nΟ Ρίβλιν διευκρίνισε ότι θα κάνει δεκτό τον στρατηγό ε.α., αρχηγό του ακόμη πολύ νέου κόμματος Μπλε και Λευκό, στις 19:00 (τοπική ώρα και ώρα Κύπρου). Ο 70χρονος Νετανιάχου αναγκάστηκε προχθές Δευτέρα να επιστρέψει την εντολή στον πρόεδρο, αφού αποδείχθηκαν άκαρπες όλες οι προσπάθειές του να εξασφαλίσει ικανή στήριξη (60+ έδρες) στην Κνέσετ, την ισραηλινή Βουλή, ώστε να σχηματίσει νέα κυβέρνηση.\nΤο Ισραήλ συνεχίζει να βιώνει κατά πολλούς πρωτοφανές πολιτικό αδιέξοδο. Ο κεντρώος Γκαντς θα έχει στη διάθεσή του 28 ημέρες για να ολοκληρώσει τη δύσκολη αποστολή να σχηματίσει κυβέρνηση.\nΕάν αποτύχει – θα βρεθεί αντιμέτωπος με τους ίδιους περιορισμούς που είχε και ο Νετανιάχου – ο πρόεδρος θα ενημερώσει τον πρόεδρο της Κνέσετ ότι δεν υπάρχει καμία πιθανότητα να σχηματιστεί κυβέρνηση.\nΣε αυτή την περίπτωση, το κοινοβούλιο των 120 μελών έχει τη δυνατότητα να προτείνει εκείνο εντολοδόχο πρωθυπουργό, με προϋπόθεση την εξασφάλιση 61 ψήφων. Ο νέος εντολοδόχος πρωθυπουργός θα έχει στη διάθεσή του 21 ημέρες για να προσπαθήσει με τη σειρά του να σχηματίσει κυβέρνησηϊ αν αποτύχει, η Κνέσετ θα είναι υποχρεωμένη να διαλυθεί και να προκηρυχθούν νέες εκλογές.\nΟ Νετανιάχου, ο πρωθυπουργός που παρέμεινε περισσότερο από κάθε άλλον – 13 χρόνια, τα 10 συναπτά – στο αξίωμα στην ιστορία του Ισραήλ, οδήγησε τη χώρα στις εκλογές του Σεπτεμβρίου για να παραμείνει στην εξουσία, αψηφώντας τις έρευνες σε βάρος του για υποθέσεις διαφθοράς. Αλλά τις κέρδισε ο Γκαντς, χωρίς πάντως να εξασφαλίσει πλειοψηφία στο κοινοβούλιο που θα του επέτρεπε να σχηματίσει αυτοδύναμη κυβέρνηση.\n«Είμαστε πάντοτε αισιόδοξοι, είναι τρόπος ζωής», διαβεβαίωσε χθες ο Γκαντς μιλώντας στην ισραηλινή δημόσια τηλεόραση από τη θέση του οδηγού του αυτοκινήτου του. Ο Νετανιάχου κατηγορεί τον Γκαντς, νέο πολιτικό, ότι τορπίλισε τις προσπάθειες να σχηματιστεί κυβέρνηση εθνικής ενότητας. Το Λικούντ, το κόμμα του απερχόμενου πρωθυπουργού, προσπάθησε να πείσει το Μπλε και Λευκό του Γκαντς να δεχθεί έναν συμβιβασμό που εισηγήθηκε ο πρόεδρος Ρίβλιν: οι Νετανιάχου και Γκαντς θα εναλλάσσονταν στην προεδρία της κυβέρνησης.\nΟ στρατηγός ε.α. απέρριψε το ενδεχόμενο, αφού το κόμμα του εξασφάλισε στις εκλογές 33 έδρες έναντι 32 του Λικούντ και άρα, έκρινε, εκείνος έπρεπε να ονομαστεί νέος πρωθυπουργός. Τονίζει πως επιδιώξει να σχηματίσει μια κυβέρνηση με «φιλελεύθερη» κατεύθυνση, κάτι που εξ ορισμού αποκλείει τα υπερορθόδοξα θρησκευτικά κόμματα που τα τελευταία χρόνια συγκυβερνούσαν με τον Νετανιάχου.\nΑποκλειομένης συμφωνίας με το Λικούντ, ο Γκαντς ενδέχεται να αποπειραθεί να σχηματίσει κυβέρνηση μειοψηφίας, με στήριξη από ισραηλινούς άραβες κοινοβουλευτικούς – ουδέποτε έχει προκληθεί να συμμετάσχει στην κυβέρνηση ισραηλινή αραβική πολιτική παράταξη. Αλλά αυτό ενέχει πολλά ρίσκα, για τον ίδιο και κάθε ισραηλινό άραβα πολιτικό που θα το δεχθεί.


Ιστορικά Κέρκυρα-32 - Κέρκυρα\nΘεωρείται ως ένας από τους σημαντικότερους Επτανήσιους συνθέτες της εποχής του. Διαβάστε περισσότερα... (2019-10-07 11:29:26)\nΑνδρεία και ανυπέρβλητο θάρρος είναι κάποια από τα χαρακτηριστικά που ταιριάζουν απόλυτα σε έναν αγωνιστή μάχιμο αξιωματικό. Διαβάστε περισσότερα... (2019-10-03 10:44:40)\nΤο λιμάνι Κασσιόπης στο παρελθόν και μια παραδοσιακή Κερκυραία\nΤο λιμάνι Κασσιόπης στο παρελθόν μέσα σε μία φωτογραφία ντοκουμέντο από το gettyimages. Διαβάστε περισσότερα... (2019-09-27 08:14:32)\nH οικία των νεανικών χρόνων του Ιωάννη Καποδίστρια στην Κουκουρίτσα\nΑρχιτεκτονικό κόσμημα και μοναδικό δείγμα κερκυραϊκής εξοχικής κατοικίας αποτελεί η εξοχική κατοικία της οικογένειας Καποδίστρια στην περιοχή Ευρωπούλων. Διαβάστε περισσότερα... (2019-09-27 07:12:45)\nΗ Φιλαρμονική Μάντζαρος στη λιτανεία 11ης Αυγούστου στο παρελθόν\nΜία φωτογραφία από την Φιλαρμονική Εταιρία Μάντζαρος επί της οδού Καποδιστρίου στη λιτανεία της 11ης Αυγούστου περίπου στο 1960. (2019-09-16 07:26:45)\nΣελίδα 32 από 146


Γυναικεία τζιν: JEANS GRUNGE GREY MAY WRANGLER ΓΚΡΙ\nΑρχική Γυναικεία Παντελόνια Τζιν JEANS GRUNGE GREY MAY WRANGLER ΓΚΡΙ\nJEANS GRUNGE GREY MAY WRANGLER ΓΚΡΙ\nΤιμή: € 95 . 00 Προσφορά: € 57 . 00\nΚωδικός προϊόντος: 1579 Κατηγορία: Γυναικεία Παντελόνια Τζιν Ετικέτες: γυναικεια τζιν WRANGLER, γυναικεια τζιν παντελονια\nΓυναικείο Denim ΠαντελόνιGrunge Grey απο τη Wrangler.\nΜαύρο γκρί Jeans, κλασσικό και διαχρονικό σχέδιο σε παντελόνι denim και slim straight γραμμή. Το χρώμα του είναι το πλυμμένο μαύρο γκρι, είναι πεντάτσεπο και έχει δερμάτινο patch με το λογότυπο στην πίσω τσέπη! Είναι χαμηλόμεσο, κουμπώνει με φερμουάρ και ενα κουμπί. Είναι τόσο κλασσικό, που συνδυάζεται κυριολεκτικά με τα πάντα!\nΤότε : Η ιστορία της Wrangler ξεκινάει το 1904, με την ίδρυση της εταιρίας Hudson Overall στο Greensboro, στη Βόρεια Καρολίνα των ΗΠΑ. Το 1919, η εταιρία μετονομάζεται σε Blue Bell και το 1947, με την αρχή μιας σειράς jeans για cowboys, τελικά ονομάζεται : Wrangler. Τώρα : Η Wrangler είναι το αυθεντικό Αμερικάνικο denim brand. Η κληρονομιά της Wrangler αναβιώνεται μέσω των σύγχρονων jean, με κύρια χαρακτηριστικά όλες τις λεπτομέρειες που τα έκαναν ευρείως αγαπητά. Iconic σχέδια όπως το 27MW πουκάμισο και τα 11MJ μπουφάν είναι ιδιαιτέρως αγαπητά από τους denim γνώστες και φανατικούς της μόδας. Η Wrangler είναι δεσμευμένη να διαθέτει τα καλύτερα μοντέρνα denim ενδύματα. Σύγχρονα, μοντέρνα fits όπως το antifit Ben για τους άντρες ή το ψηλοκάβαλο skinny Jess για τις γυναίκες, τα οποία υποστηρίζονται από μοντένα φινιρίσματα! 100% ΒαμβάκιΓκρι


Παιδιά διασήμων: Πώς έμαθαν πως οι γονείς τους ήταν πασίγνωστοι | LOOKmag\nΠώς τα παιδιά έξι διασήμων, τα οποία ζούσαν προσατευμένα από τη δημοσιότητα, έμαθαν τελικά πως οι γονείς τους είναι celebrities.\nΤο να είσαι γνωστός παγκοσμίως δεν σημαίνει πως το ξέρουν και τα παιδιά σου, τουλάχιστον όσο είναι μικρά και μένουν κυρίως στο σπίτι και καταλαβαίνουν τι θα πει celebrity. Και όταν ανακαλύπτουν ότι όλοι θέλουν να φωτογραφηθούν με τη μαμά ή τον μπαμπά τους ή τρέχουν κυνηγημένα από ασεβείς παπαράτσι, παθαίνουν ένα σοκ.\nΚαι αρχίζουν οι ερωτήσεις και τα γιατί, και άντε να χωρέσει σε ένα παιδικό μυαλουδάκι η εξήγηση του όρου «διασημότητα». Όμως πώς να κρυφτείς απ’ τα παιδιά, έτσι κι αλλιώς τα ξέρουν όλα…\nΔιάσημοι γονείς αφηγούνται το πώς τα παιδιά τους ανακάλυψαν πως οι γονείς τους θεωρούνται από τον κόσμο κάτι σπουδαίο μέσα από μερικές πραγματικά αστείες ιστορίες.\nΤζόρτζια και Μικ Τζάγκερ\nΟ Μικ Τζάγκερ είναι σούπερ σταρ εδώ και πολλές δεκαετίες, το ίδιο και το μοντέλο πρώην σύζυγός του Τζέρι Χολ. Όμως η κόρη τους Τζόρτζια δεν είχε συνειδητοποιήσει το σταριλίκι των γονέων της όσο ήταν παιδί. «Όταν πήγαινα στις περιοδείες του πατέρα μου, ήξερα πως είναι μουσικός». Αυτό!\nΚάια Γκέρμπερ και Σίντι Κρόφορντ\nΉταν μεγάλη επιτυχία για τη μαμά Σίντι ότι κράτησε τα παιδιά της μακριά από τα φώτα της δημοσιότητας για αρκετά χρόνια. Στο σπίτι ήταν μια κανονική μαμά. Ώσπου η οικογένεια πήγε στη Ντίσνεϊλαντ. «Ήταν στα γενέθλια για τα 8 μου χρόνια, στη Ντίσνεϊλάντ» ανακαλεί η Κάια. «Τότε άρχισα να καταλαβαίνω τι συμβαίνει. Εγώ ήθελα να φωτογραφηθώ με τις πριγκίπισσες, και όλοι ήθελαν να φωτογραφηθούν με εκείνη (τη Σίντι)».\nΒαλεντίνο, Ματέο και Ρίκι Μάρτιν\nΌλος ο κόσμος γνώριζε ποιος είναι ο Ρίκι Μάρτιν και ξεφάντωνε με το τραγούδι Living la vida loca, όμως τα δίδυμα παιδιά του, ο Βαλεντίνο και ο Ματέο, δεν είχαν την παραμικρή ιδέα. Ώσπου ο μπαμπάς τούς επέτρεψε να παρακολουθήσουν μια συναυλία του όχι από τα παρασκήνια, όπως έκανε συνήθως, αλλά από την αρένα. Τα φώτα, το όλο θέαμα και η λατρεία του κόσμου ήταν μια μεγάλη αποκάλυψη για τα πιτσιρίκια. Όταν τελείωσε το σόου, πλησίασαν τον πατέρα τους και του είπαν με ενθουσιασμό: «Μπαμπακούλη, είσαι ο Ρίκι Μάρτιν!».\nΜπρούκλιν, Χάρπερ, Βικτόρια και Ντέιβιντ Μπέκαμ\nΠαρόλο που στο Beckingham Palace τόσο η Βικτόρια όσο και ο Ντέιβιντ ήταν πασίγνωστοι, ο Μπρούκλιν αγρόν ηγόραζε. Κατάλαβε ότι δεν έχει «φυσιολογικούς» γονείς σε ένα ματς όταν ήταν 13 χρονών. «Οι άνθρωποι ούρλιαζαν το όνομα του μπαμπά μου και εγώ αναρωτιόμουν: “Πώς; Θεέ μου! Εγώ δεν τους βλέπω έτσι”».\nΑνάλογη αποκάλυψη έζησε και η μικρή αδελφή του Μπρούκλιν, η Χάρπερ, σχετικά με την ταυτότητα της μαμάς της. Η Βικτόρια ανέβασε story στο instagram που έδειχνε την κόρη της να παίζει με κούκλες Spice Girls και έγραψε: «Όταν ανακαλύπτεις πως η μαμά σου ήταν ποπ σταρ».\nΜόουζες Μάρτιν και Γκουίνεθ Πάλτροου\nΟ Μόουζες δεν μπορούσε να συνδέσει τη μητέρα του με την πρωταγωνίστρια ταινιών που είχε παρακολουθήσει, όπως ας πούμε το Iron Man. Ώσπου πήγαν μαζί σε μια συναυλία του Τζάστιν Μπίμπερ και ο μικρός αναρωτήθηκε: Θα γνωρίζει τη μητέρα του ο Τζάστιν ή κάποιος άλλος σπουδαίος; Τελικά, όταν είδε την οικειότητα της Γκουίνεθ με άλλους διάσημους, έκανε τη σύνδεση: «Ω παίζεις σε ταινίες» είπε με έκπληξη στη μητέρα του.


Μέχρι πού θα πάει αυτή η ιστορία; Μέχρι πότε η κυβέρνηση αυτή θα "γδέρνει" τους εργαζόμενους και κάποιους ειλικρινείς μικρομεσαίους αδυνατώντας ή αδιαφορώντας να πατάξει τους εύπορους φοροφυγάδες;\nΠαράλληλα, όλοι οι μακροοικονομικοί στόχοι της κυβέρνησης Παπανδρέου που αποφασίζονται από κοινού με τους ξένους επικυρίαρχους της τρόικας αποτυγχάνουν παταγωδώς, στραγγαλίζοντας κάθε ελπίδα ανάκαμψης. Μόνο ως κακόγουστο ανέκδοτο ακούγεται πλέον ο στόχος της ανάπτυξης. Οι αριθμοί είναι αποκαρδιωτικοί. Μετά την κατάρρευση του ΑΕΠ της χώρας μας πέρυσι κατά 4,5%, αποδεικνύεται για φέτος ανέφικτος ο στόχος όχι της αύξησης του ΑΕΠ, αλλά έστω της σημαντικής επιβράδυνσης της μείωσής του. Αντιθέτως, σύμφωνα με τις μέχρι στιγμής ενδείξεις, οδηγείται ακόμη και ο υπουργός Οικονομικών Ευάγγελος Βενιζέλος σε δημόσια ομολογία ότι δεν αποκλείεται καθόλου το 2011 να καταβαραθρωθεί το ΑΕΠ της Ελλάδας... περισσότερο και από το 2010!\nΕίναι αποκαλυπτικό το επώδυνο γεγονός ότι κατά το πρώτο τρίμηνο του 2011 το ελληνικό ΑΕΠ μειώθηκε κατά... 8,1% (!) έναντι του ΑΕΠ του αντίστοιχου τριμήνου του 2010. Αλλά και κατά το δεύτερο τρίμηνο του 2011 το ΑΕΠ της χώρας μας μειώθηκε κατά 6,9% σε σύγκριση με το αντίστοιχο περυσινό τρίμηνο. Αν συνεχίσουμε έτσι, ζήτω που καήκαμε! .............\nΧάλια πάει η κατάσταση και με το έλλειμμα του προϋπολογισμού. Ολα δείχνουν ότι ελάχιστη θα είναι η μείωσή του φέτος από το δυσθεώρητο ύψος του 10,1% που βρέθηκε στο τέλος του 2010. Ραγδαία επιδείνωση και στο δημόσιο χρέος, το οποίο φέτος θα εκτοξευθεί σε επίπεδα άνω του... 160% του ΑΕΠ! Στο μεταξύ, η ανεργία έφτασε τον Μάιο στο πρωτοφανές εδώ και μισόν αιώνα ποσοστό του 16,6% - όσοι ήταν δηλαδή οι άνεργοι το 1960, όταν σταδιακά πάνω από ένα εκατομμύριο νέοι Έλληνες βρέθηκαν μετανάστες στη Δυτική Ευρώπη, στον Καναδά, στις ΗΠΑ και στην Αυστραλία. Από τον Σεπτέμβριο και μετά μάλιστα όλοι οι οικονομολόγοι εκτιμούν ότι η ανεργία θα αυξηθεί ακόμη περισσότερο, τσακίζοντας το ταμείο ανεργίας αλλά και τα ασφαλιστικά ταμεία, τα οποία θα στερηθούν ασφαλιστικές εισφορές των εργαζομένων ύψους εκατοντάδων εκατομμυρίων ευρώ.\nΤην ίδια ώρα η αγορά παραπαίει από την έλλειψη ρευστότητας. Δεν υπάρχουν λεφτά και ο ένας επιχειρηματίας κοροϊδεύει τον άλλον με ακάλυπτες επιταγές, το ύψος των οποίων ξεπέρασε τα 1,78 δισεκατομμύρια ευρώ τον Ιούλιο μαζί με τις απλήρωτες συναλλαγματικές. Απίθανο είναι να αυξηθεί αισθητά η χρηματοδότηση των επιχειρήσεων το αμέσως επόμενο διάστημα από το τραπεζικό σύστημα, καθώς οι ελληνικές τράπεζες έχουν εισέλθει σε λεπτή φάση. Μέχρι τα τέλη Σεπτεμβρίου του 2012 θα πρέπει να βρουν χρήματα να αυξήσουν την κεφαλαιακή τους επάρκεια είτε μέσω συνενώσεων είτε μέσω της εξεύρεσης κεφαλαίων, ελληνικών ή ξένων.\nΥπάρχουν ακόμη μύριοι όσοι τομείς όπου αναμένεται επιδείνωση της κατάστασης κατά τη διάρκεια αυτού του εξαιρετικά δύσκολου φθινοπώρου και χειμώνα. Δεν νομίζουμε ότι αποκλειστική αιτία όλων των αρνητικών εξελίξεων που αναφέραμε είναι απλά και μόνο η ανεπάρκεια των μελών της κυβέρνησης Παπανδρέου, όσο έκδηλη και αν είναι αυτή σε αρκετές περιπτώσεις. Υπάρχει όμως βαθύτερη αιτία και αυτή είναι η λανθασμένη πολιτική που κυβέρνηση και τρόικα έχουν χαράξει και υλοποιούν σε πολλούς τομείς. Η λανθασμένη πολιτική της ΕΕ αποδεικνύεται άλλωστε πέραν πάσης αμφιβολίας από το γεγονός ότι η μία μετά την άλλη οι χώρες-μέλη της Ευρωζώνης περιδινίζονται στην κρίση, καθώς έχουν καταστεί έρμαιο των κερδοσκόπων του χρηματοπιστωτικού συστήματος ακόμη και κράτη του αρχικού πυρήνα της ΕΟΚ, όπως η Ιταλία, ενώ και η Γαλλία κάθε άλλο παρά σθεναρή αντίσταση είναι σε θέση να προβάλει, αν ληφθεί η πολιτική απόφαση συντονισμένης κερδοσκοπικής επίθεσης εναντίον της.\nΠαίζεται ως και η τύχη του ευρώ\nΠΑΝΕΥΡΩΠΑΙΚΕΣ είναι οι διαστάσεις της κρίσης που εκτυλίσσεται. Εμάς φυσικά η χώρα μας μάς ενδιαφέρει πρωτίστως, αλλά όσο περνάει ο καιρός όλο και υποβαθμίζεται η σημασία της μοίρας της Ελλάδας στο πλαίσιο της ΕΕ. Ανοικτά πια συζητείται ευρύτατα το αν το ευρώ θα επιβιώσει αυτής της κρίσης ή αν η Ευρωζώνη θα διαλυθεί. Τίποτα πλέον δεν είναι βέβαιο. Όταν ακόμα και ο Ζακ Ντελόρ, αυτό το "ιερό τέρας" της ευρωπαϊκής ενοποίησης του παρελθόντος, δίνει συνεντεύξεις όπου τονίζει ότι "το ευρώ και η Ευρώπη βρίσκονται στο χείλος του γκρεμού", τα πράγματα είναι πολύ πιο σοβαρά στην ΕΕ από το ελληνικό πρόβλημα.


Press Mixer: Η πιο "διάσημη γυναίκα με τα μούσια" των ΗΠΑ τώρα στο Μεταξουργείο\nΗ πιο "διάσημη γυναίκα με τα μούσια" των ΗΠΑ τώρα στο Μεταξουργείο\nΗ πιο "διάσημη γυναίκα με τα μούσια" των τσίρκων των ΗΠΑ το 1930, ξυπνά στο Μεταξουργείο της σημερινής Αθήνας. Προσπαθεί να βρει την ταυτότητά της, ανακινώντας με θάρρος και ειλικρίνεια, τις μνήμες της πάνω στα πλήκτρα ενός πιάνου, γιατί απλά… "nobody puts baby in the corner". Οι πτυχές της πολυτάραχης και συναρπαστικής ζωής ενός φρικιού που έζησε και στις αρχές του προηγούμενου αιώνα(!) ξεδιπλώνονται με ευαισθησία από τις 15 Δεκεμβρίου 2017 κάθε Παρασκευή στις 23:50 και Τετάρτη στις 21:15 στο Small Argo full of Art, Ελευσινίων 15, Μεταξουργείο.\nΤο Crush μπορεί να είναι η αυτοβιογραφία μιας "wonder woman" που σπάει τον περιορισμό της γραμμικότητας του χρόνου των κοινών θνητών, και γεφυρώνοντας το χτες με το σήμερα, θα τρέξει σε όποια διάσταση του χωροχρόνου βρίσκεται κρυμμένος ο «έρωτάς της», γιατί μπορεί. Για αυτή τη γυναίκα με τα μούσια, όμως, Crush είναι και η δύναμη να κάνει reset, να ξεκινά από την αρχή, να ψάχνει την αλήθεια, να μαγεύει το κοινό, να εξομολογείται, να πέφτει…γιατί κανείς δεν είναι τέλειος.\nΤη σύλληψη, το κείμενο και τη σκηνοθεσία υπογράφουν οι Nopubitco. Το δίδυμο των Nopubitco (Χρήστος Καρανάτσης και Andrea LottaΓιαννακοπούλου) εμπνεύσθηκε το όνομά του από τη θρυλική φράση του Πάτρικ Σουέιζι "Nobody puts baby in the corner" (Dirty Dancing, 1987). Πρωτοσυναντήθηκαν σε ένα διαδικτυακό forum δραματουργίας ψάχνοντας πληροφορίες για τα «freak shows» των ΗΠΑ, ενώ συνέχισαν την επικοινωνία τους τηλεφωνικά και μέσω email (ζούνε στις ΗΠΑ και την Ελλάδα) εξερευνώντας πιθανούς τρόπους διαχείρισης των ιδεών τους και των στοιχείων που είχαν συλλέξει. Ξεκινώντας από τη λογοτεχνία και τον κινηματογράφο κατέληξαν στο θέατρο, ένα χώρο οικείο και για τους δυο, λόγω των σπουδών τους και της ενασχόλησής τους με την περφόρμανς και τη σκηνοθεσία. Στόχος τους είναι να συνεχίσουν να εξερευνούν παραστατικά ιστορίες που τους κινητοποιούν και τους εμπνέουν.\nΦωτογραφίες και Video Trailer: Γιάννης Βολιώτης - Volition Pictures\nΕπικοινωνία και Marketing: Άρης Σομπότης – Playwalk\nΠρεμιέρα: Παρασκευή 15 Δκεμβρίου 2017\nΑναρτήθηκε από pressmixer στις 11.12.17 Ετικέτες Θέατρο Αργώ, Το pressmixer προτείνει, Lady Saligia


(Νέο) γράμμα Μεγάλου... στον Σάλλα\n10/10/2017 - 08:06\nΤι γίνεται εκεί στην Τράπεζα Πειραιώς; Φυσικά τα πορίσματα και οι εκθέσεις ελέγχου της ΤτΕ δεν πρέπει να περιοριστούν σε αυτήν. Δεν αποτέλεσε η Πειραιώς την κακή τράπεζα και το μεμονωμένο φαινόμενο του "παλαιού συστήματος".\nΟ Χρήστος Μεγάλου τα είπε στους εργαζόμενους της τράπεζας για να τα ακούσει ο Μιχάλης Σάλλας. Θυμίζοντας ολίγον τι... βαρυσήμαντες επιστολές πολιτικών στους ψηφοφόρους τους, στις 6 Οκτωβρίου, την προηγούμενη Παρασκευή δηλαδή, έστειλε μια επιστολή σε αυτούς με την οποία επιχείρησε να υποβαθμίσει τις επιπτώσεις των πράξεων της διοίκησης Σάλλα στην οικονομική και κεφαλαιακή θέση της Τράπεζας. "Δεν θα μπορούσε να κάνει διαφορετικά", θα σχολίαζε άνετα κανείς. Ενώ κάποιος άλλος θα μπορούσε να πει ότι "και άργησε να το κάνει". Δευτερεύοντα όλα αυτά.\nΤο ζουμί της νέας επιστολής Μεγάλου στους εργαζόμενους της τράπεζας κρύβεται στις σαφείς αιχμές του κατά του προηγούμενου καθεστώτος. Ο κ. Μεγάλου μιλάει για "θέματα που ανήκουν στο παρελθόν και είτε έχουν διευθετηθεί, είτε η τακτοποίηση τους έχει δρομολογηθεί". Καλύπτει με προσεκτικό τρόπο τα όποια ζητήματα, αλλά, δεν τα διαψεύδει. Βεβαίως, η στάση Μεγάλου προδιαθέτει για το... σφουγγάρισμα των πεπραγμένων, πετάει, όμως, το σφουγγάρι στο "τελικό πόρισμα της ΤτΕ που θα οριστικοποιηθεί στο προσεχές διάστημα".\nΆλλη χαρακτηριστική αιχμή η φράση "πρέπει να προστατέψουμε την τράπεζα από συμπεριφορές του παρελθόντος". Προφανώς, δεν μιλάει για τον Δημήτρη Μαντζούνη.\nΆλλη σπόντα: "Η νέα σελίδα της τράπεζας διακρίνεται από την συνέπεια προς τους κανόνες, την απαρέγκλιτη τήρηση των διαδικασιών, την διαφάνεια, την θεσμική λειτουργία και την αξιοκρατία". Άραγε η παλαιά σελίδα της Πειραιώς δεν λειτουργούσε έτσι;\nΎστερα από όλα αυτά, ο κ. Μεγάλου ζητά από το δυναμικό της Πειραιώς να αναλάβει τις ευθύνες του...\nΤράπεζα Πειραιώς: Πρωτοποριακό marketplace για τη διαμόρφωση ενιαίας εταιρικής κουλτούρας\nΌλη η αλήθεια για τα «φέσια» της ΝΔ στην Τρ. Πειραιώς\nΠρώτη «καμπάνα» στη ΝΔ για τα θαλασσοδάνεια\nΓενικός Δείκτης: Η παραμονή κάτω από ισχυρές αντιστάσεις συνεχίζεται\nΠερισσότερα σε αυτή την κατηγορία: « Με επιτόκιο 3% βγαίνει η Εθνική στις αγορές Συμφωνία της Τρ. Πειραιώς για Συμβολαιακή Κτηνοτροφία με τη ΔΙΚΟΣ ΣΤ. ΙΩΑΝΝΗΣ & ΣΙΑ Ο.Β.Ε. »


Τα απαραίτητα του καλοκαιριού για τα τρίχρονα\nby Ντίνα Νομικού/ 10 Ιουλίου, 2019/ Δεν υπάρχουν Σχόλια/\nKαλοκαίριασε ευτυχώς και σηκώσαμε τα μανίκια για να προλάβουμε την όρεξη του τρίχρονου μας για εργασία και χαρά… Να λοιπόν μερικές ιδέες για τα απαραίτητα της καλοκαιρινής ανανέωσης της βεράντας, του δωματίου ή για τους πιο τυχερούς της αυλής…\n1. Νερό νερό νερό...όχι όμως χωρίς σκοπό μιας και τα τρίχρονα μπαίνουν πια και επίσημα στον μεγαλύτερο κύκλο δουλειάς. Αυτό σημαίνει πως ότι τους οργανώσετε καλό θα είναι να έχει συγκεντρωμένο ότι χρειάζεται για παίξουν ολοκληρωμένα αλλά και να μαζέψουν μετά με την βοήθεια σας. Επίσης να μην ξεχνάτε ποτέ πως οι παλιές πετσέτες μπάνιου είναι “χρυσός” για τις καλοκαιρινές δουλειές μιας και εκτελούν χρέη πατακίου που μάλιστα πλένεται και απλώνεται πολύ εύκολα.\nΨάρεμα αυτοσχέδιο: μεγάλη λεκάνη, σουρωτήρια, κανάτα, σακουλάκι αδιάβροχο με διάφορα αντικείμενα για να ψαρεύει, μπολ ή καλαθάκι για την ψαριά και πετσέτα. Στα παιδιά που έχουν ενδιαφέρον για γράμματα ή αριθμούς μπορούμε να φτιάξουμε καπάκια από μπουκάλια με αδιάβροχο μαρκαδόρο και ψαρεύοντας να λέμε λέξεις που αρχίζουν από αυτό το γράμμα ή να χοροπηδάμε πχ…τόσες φορές όσο λέει το καπάκι. Σε ένα από τα σχολεία που συνεργάζομαι η νηπιαγωγός ανακάτεψε καπάκια με κεφαλαία και μικρά αντίστοιχα γράμματα και τα παιδιά ψάρευαν και ζευγάρωναν…το καλοκαίρι θέλει δροσιά σε όλους τους τομείς!\nΤραπέζι νερού: μας χάρισαν ένα πλαστικό τραπέζι που δεν το χρειαζόμαστε. Σκέφτηκα λοιπόν να κόψουμε τα πόδια τόσο όσο να φτάνει το ύψος του τραπεζιού στην κοιλιά του Δημήτρη. Αγόρασα μια τετράγωνη λεκάνη 30 επί 30 εκ. και θα κόψουμε το περίγραμμα της στην επιφάνεια του τραπεζιού ώστε να “κάθεται” ακριβώς. Σε ένα αδιάβροχο σακούλι βάζουμε εργαλεία νερού, χωνιά, ποτηράκια, μύλους και ότι άλλο μας κατέβει συν μία πετσέτα και μια κανάτα και αφήνουμε το παιδί να εξερευνήσει. Για πιο τολμηρούς και όχι από την αρχή μπορούμε να προσθέσουμε σταγονόμετρα με χρώμα αραιωμένο ώστε να χρωματίζει σταδιακά το νερό. Μπορούμε επίσης να προσφέρουμε θέματα (ζώα του νερού και μπλε χρώμα), της λίμνης και πράσινο κτλ…Το τραπέζι αυτό θα ζήσει χρόνια καθώς όταν μεγαλώνουν είναι τέλειο για πειράματα ακόμα και χημείας. Δεν το έχουμε φτιάξει ακόμα αλλά υπόσχομαι να ανεβάσω φώτο όταν…\n2. Άμμος άμμος άμμος: που δεν είναι απαραίτητο να είναι άμμος. Βρήκα στο μαγαζάκι της γειτονιάς μου μια καταπληκτική λεκάνη (μεγέθους ρούχων) αλλά με καπάκι (την παίρνουν λέει για ζυμώματα ή για να πλένουν χόρτα…!) ή οποία ταίριαξε γάντι για τις αμμοδράσεις που είχα στο μυαλό μου. Έφτιαξα λοιπόν μια άμμο που είναι τέλεια για σχέδια και εύπλαστη με την εξής αναλογία:\n4 ΚΟΥΠΕΣ ΑΛΕΥΡΙ ΜΑΛΑΚΟ\nΠΡΟΑΙΡΕΤΙΚΑ ΧΡΥΣΟΣΚΟΝΗ ΜΕ ΧΡΩΜΑ\nΟ γιος μου δε είχε την έμπνευση μιας και “μαγείρευε” να προσθέσει κακάο και πήρε μια καταπληκτική μυρωδιά που δεν θυμίζει άμμο αλλά περί ορέξεως…. Μπορείτε επίσης να προσθέσετε αιθέριο έλαιο ή θρυμματισμένη λεβάντα ή ότι άλλο μυρωδικό σε σκόνη προσθέτοντας ίσως λίγο επιπλέον ελαιόλαδο για να έχει την υφή που θέλουμε. Το κόλπο για να καταλάβετε ότι είναι οκ είναι να μπορεί να σταθεί ένα σχήμα από τα κουπάτ που έχουν και παίζουν τα παιδιά στην παράλια.\nΤα αντικείμενα που συνοδεύουν την άμμο άπειρα, από σετ μαγειρικής έως ζώα της ερήμου, διαστημόπλοια που προσαράζουν στην σελήνη και σετ παραλίας…ανάλογα με το κέφι και την ηλικία ή το χρώμα της χρυσόσκονης! Μην ξεχάσετε σκουπάκι και φαρασάκι και βούρτσα για τα ρούχα τους. τρελαίνονται να καθαρίζονται μετά!\n3. Αν είστε από τους τυχερούς με αυλή και έχετε δεχθεί την ακαταστασία στον βωμό της υγιούς ανάπτυξης τότε τα loose parts είναι το καταπληκτικότερο είδος για παιχνίδι συμβολικό και μη σε αυτή την ηλικία και μετά. Κομμάτια από χαρτόνι, ξύλα, βότσαλα, μέρη από συσκευές, χαρτοσωλήνες και ότι άλλο βάλει ο νους σας και άντεχει το μάτι σας, βαλμένα σε μεγάλα κουτιά σε μια γωνιά της αυλής. Το είδα με τα μάτια μου στην πράξη σε σχολείο πως στήθηκε ένα πειρατικό καράβι από το μηδέν και πως δόθηκαν οι ρόλοι σε χρόνο μηδέν μεταξύ πολλών παιδιών. Αλλά και πως ένα παιδί μόνο του δούλεψε για ώρα για να κατασκευάσει αυτό που ήθελε με απόλυτη προσήλωση…δοκιμάστε το λίγα λόγια για τα loose parts εδω.\nΔείτε όλα τα κείμενα στην Ντίνας Νομικού στο blog της Το Παιδί εδώ.\nTags: άμμος, καλοκαίρι, καλοκαιρινά παιχνίδια, παιχνίδι, Τα απαραίτητα του καλοκαιριού για τα τρίχρονα\nΥΠΟΘΕΣΗ: ΜΥΘΙΚΑ ΤΕΡΑΤΑ. ΤΟ ΝΕΟ ΜΥΣΤΗΡΙΟ ΔΙ’ ΑΛΛΗΛΟΓΡΑΦΙΑΣ ΤΟΥ CSI 4 KIDS ΕΙΝΑΙ ΕΔΩ\n8 ΙΔΕΕΣ ΓΙΑ ΝΑ ΦΟΡΕΣΕΙΣ ΤΙΣ ΜΠΑΝΤΑΝΕΣ ΣΤΑ ΜΑΛΛΙΑ ΣΟΥ